text:
Musanze: Kutagira amazi hafi bituma bakomeza kuvogera Pariki bajya kuyashakirayo
Abatuye mu bice bikora kuri Pariki y’Igihugu y’Ibirunga, ku ruhande rw’Umurenge wa Gataraga n’uwa Shingiro mu Karere ka Musanze, ngo barambiwe guhora bavogera iyo Pariki, bajya kuvomayo amazi yo mu bidendezi n’ibirohwa badaha mu miferege, bigasa n’aho bayasahuranwa n’inyamaswa zaho, biturutse ku kuba batagira amazi meza abegereye aho batuye.
Kuba ayo mazi mabi ari yo bakunze gukoresha mu mirimo yabo ya buri munsi, ngo bikomeje kubagiraho ingaruka, zirimo no guhora barwaye indwara ziterwa n’umwanda, bagasaba inzego zibishinzwe kubarwanaho, zikabegereza amazi meza.
Mukandori Mariana, yagize ati “Ducunganwa n’abarinzi ba Pariki ku jisho, twagira amahirwe yo kubaca mu rihumye tukayinjiramo, haba hari ibidendezi by’amazi ari na byo dushoka tukavona, akaba ariyo dutekesha, dufurisha, kunywa no gukaraba. N’uko kuyavoma, usanga tuba tudatekanye kuko tuba ducunganwa n’inyamaswa zo muri Pariki, kuko iba ishobora kuhagusanga, ikaba yakwica cyangwa ikagukomeretsa”.
Ngo iyo ibyo birohwa byo muri Pariki y’Igihugu y’Ibirunga byakamye, bakora urugendo rw’amasaha abiri, bajya mu Karere ka Nyabihu ahari amavomo y’amazi meza.
Yunzemo ati “Amavomo navuga ko atwegereye aherereye mu Karere ka Nyabihu, aho bidusaba kugenda amasaha abiri, bikadusaba kurara amajoro cyangwa tukazinduka mu bicuku, hakaba ubwo tugezeyo tugasanga hari abantu benshi tukahamara amasaha menshi, rimwe na rimwe ntitunabone uko dukora indi mirimo. Twe abagore rero biba ikibazo gikomeye, kuko nk’iyo umugabo yakwigumuyeho, ntiyemere kujya kukuvomera nk’ayo mazi, usanga umwanda watuzengereje biturutse ku kudafura no kudakaraba”.
Nyamara ngo banagerageje kwirwanaho, bacukura ibisa n’ibigega basasamo amahema, bakaba aribyo barekamo amazi, bifashisha mu gihe kujya muri Pariki cyangwa gukora urugendo rwa kure byananiranye; ariko nabwo isuku y’ibyo bigega ikaba igerwa ku mashyi.
Biziyaremye Pascal agira ati “Ibyo byobo twashyizemo amashitingi, nakubwira ko aribyo bigega turekeramo amazi kandi nabwo nta buziranenge aba afite, bitewe n’udusimba harimo n’imisundwe n’iminyorogoto tuba twibereyemo. Duhora kwa muganga tuvuza abana indwara z’uruhu n’inzoka kubera ayo mazi mabi, mbese urebye twaragowe. Dusaba ubuyobozi kudutabara, bukadukura muri ubu bwigunge dukomeje guterwa no kutagira amazi meza hafi yacu”.
Umuyobozi w’Akarere ka Musanze, Ramuli Janvier, avuga ko iki kibazo bakizi kandi ko kiri hafi gukemuka, binyuze mu mushinga ugiye gutangira, wo gukwirakwiza amazi muri imwe mu mirenge ikora ku ishyamba ry’Ibirunga.
Yagize ati “Uwo mushinga mugari w’umuyoboro uzakwirakwiza amazi meza, mu bice bikora kuri Pariki y’Igihugu y’Ibirunga, twari tumaze iminsi tuwukorera inyigo kandi yararangiye. Duteganya ko uzatangira gushyirwa mu bikorwa mu ngengo y’imari y’uyu mwaka tugiye gutangira. Turizeza bariya baturage ko batazatinda kugerwaho n’amazi meza, ibibazo bafite bikaba amateka”.
Yanabibukije ko kuvogera Pariki, bigira ingaruka zo kubangamira urusobe rw’ibinyabuzima. Ibyo bakaba basabwa kubicikaho, mu rwego rwo gukomeza kuyibungabunga.
Muri gahunda y’Iterambere (NST1), u Rwanda rwihaye intego y’uko mu mwaka wa 2024, abaturarwanda bose, bazaba bagerwaho n’amazi meza. Aho nko mu bice by’icyaro, nta muntu uzaba agikora urugendo rurenze metero 500 ajya kuvoma, mu gihe ku batuye mu mijyi bo, abazaba batagira amazi mu ngo zabo, nibura bajya bayavomera ahatarengeje intera ya metero 200.
MENYA UMWANDITSI
Umunyamakuru wa Kigali Today/KT Radio


c: text/html

text:
Mu Rwanda hari ababyeyi bahabwa inkunga y’ifu bita Shisha Kibonda ihabwa ababyeyi bafite abana bari mu mirire mibi hagamijwe ko bagira imirira myiza.
Mu Karere ka Ngororero mu murenge wa Matyazo haravugwa inkuru y’ababyeyi bamwe bahabwa ifu iyi fu ya Shisha Kibondo igamije gufasha abana babo kuva mu mirire mibi n’igwingira maze ntibayibategurire.
Ahubwo baravugwaho kuyitegurira abagabo babo dore ko hari n’abayihinduriye izina maze ubu bakaba bakayita Shisha Bwana.
Si aha gusa havuzwe ibyo kuba ifu Shisha Kibondo iginewe abana ahubwo isigaye itegurirwa abagabo dore ko ahandi bayita Shisha Mugabo.

robotstxt: allowed

filter: keep


text:
ICYO BIBILIYA IBIVUGAHO | ISI
Isi
Ni uwuhe mugambi Imana ifitiye isi?
“Yehova, . . . waremye isi, . . . utarayiremeye ubusa ahubwo akaba yarayiremeye guturwamo, aravuga ati . . . ”
—Yesaya 45:18.
ICYO ABANTU BABIVUGAHO.
Abantu benshi bavuga ko iyi si nta wayiremye. Hari amadini yigisha ko Imana yaremye isi kugira ngo iyigeragerezeho abantu, irebe niba bakwiriye guhabwa ingororano yo kuba mu ijuru cyangwa kujugunywa mu muriro utazima.
ICYO BIBILIYA IBIVUGAHO.
Bibiliya ivuga ko “Imana yaremye ijuru n’isi” (Intangiriro 1:1). Yabwiye umugabo n’umugore ba mbere iti “mwororoke mugwire mwuzure isi kandi muyitegeke, mutegeke . . . ibyaremwe byose bifite ubuzima byigenza ku isi” (Intangiriro 1:28). Kutumvira Imana ni byo byonyine byari gutuma habaho urupfu (Intangiriro 2:17). Ku bw’ibyo, Imana yifuzaga ko abantu batura ku isi iteka ryose. Yari guturwa n’abantu bumvira bari kuyitaho maze bakayibaho iteka ryose.
Ese isi izarimbuka?
“Yashyiriyeho isi imfatiro zihamye; ntizigera inyeganyega kugeza ibihe bitarondoreka, ndetse iteka ryose.”
—Zaburi 104:5.
ICYO ABANTU BABIVUGAHO.
Abahanga mu bya siyansi bagaragaje ko isi yugarijwe n’ibintu bitandukanye bishobora kuzayirimbura, cyangwa bigatuma idaturwa. Muri byo harimo impanuka kamere, urugero nk’igihe ibirunga binini cyane byaba birutse, isi ikaba yagongana n’umubumbe muto cyangwa nyakotsi, izuba ntiryongere kumurika cyangwa ubushyuhe bwo ku isi bukiyongera. Nanone bavuga ko ishobora kurimburwa n’abantu ubwabo, bakoresheje intwaro za kirimbuzi cyangwa ibikorwa by’iterabwoba bikoresha za mikorobe.
ICYO BIBILIYA IBIVUGAHO.
Umugambi Imana ifitiye isi ntiwigeze uhinduka. Ijambo ry’Imana rigira riti “isi ihoraho iteka ryose” (Umubwiriza 1:4). Byongeye kandi, izaturwa iteka ryose. Bibiliya igira iti “abakiranutsi bazaragwa isi, kandi bazayituraho iteka ryose.”
IMPAMVU ARI IBY’INGENZI.
Hari abantu bamenye ko isi izarimbuka, bituma basahuranwa umutungo kamere wayo. Nanone byatumye abandi batakaza icyizere cy’igihe kizaza, biberaho badatekereza iby’ejo hazaza. Ibyo bishobora gutuma babaho badafite intego mu buzima. Ku rundi ruhande, iyo twizera ko dushobora kuzaba ku isi iteka ryose tuba dushobora gufata imyanzuro idufitiye akamaro twe n’imiryango yacu, haba muri iki gihe no mu gihe kizaza.
Ese abantu bazajya kuba mu ijuru?
“Ijuru ni irya Yehova, ariko isi yayihaye abantu.”
—Zaburi 115:16.
ICYO ABANTU BABIVUGAHO.
Abantu benshi bizera ko abeza bose bajya mu ijuru.
ICYO BIBILIYA IBIVUGAHO.
Ijuru ni iry’Imana, ariko isi ni iy’abantu. Bibiliya ivuga ibyerekeye “isi ituwe igomba kuza” (Abaheburayo 2:5). Yesu ni we muntu wa mbere wagiye mu ijuru, kandi Bibiliya igaragaza ko hari abandi bantu bake batoranyirijwe kuzajya mu ijuru bajyanywe n’impamvu yihariye. Bazimana na Yesu bafatanye na we ‘gutegeka isi.’
IMPAMVU ARI IBY’INGENZI.
Bibiliya ntiyigisha ko abeza bose bajya mu ijuru. Imana iramutse ijyanye abeza bose mu ijuru, byaba bigaragaza ko yananiwe gusohoza umugambi yari ifitiye isi, kandi ko itashohoje amasezerano yayo arebana n’ubuzima bw’iteka ku isi. Ibinyuranye n’ibyo, Ijambo ry’Imana ritanga isezerano rigira riti “jya wiringira Yehova kandi ugume mu nzira ye, na we azagushyira hejuru kugira ngo uragwe isi”


text:
Ku cyumweru cya II gisanzwe, tariki 15 Mutarama 2017
Amosomo : Iz 49,3.5-6 ; [Zaburi : Zab 39(40)] ; 1Kor 1,1-3 ; Yh 1,29-34
« Dore Ntama w’Imana ukuraho icyaha cy’isi »
Mu cyiciro A cya liturjiya y’ijambo ry’Imana ryo ku byumweru by’igihe gisanzwe turi gutangira, liturjiya yibanda cyane cyane ku Ivanjili yanditswe na Matayo. Ariko kuri iki cyumweru cya kabiri, nyuma y’ibyumweru by’iminsi mikuru ikurikira Umunsi Mukuru wa Noheli turazirikana ivanjili ya Yohani. Iyo twibutse iminsi mikuru iheruka, ni ukuvuga Epifaniya (Ukwigaragaza kwa Nyagasani) na Batisimu ya Nyagasani tukagereranya n’amasomo matagatifu yo kuri iki cyumweru dusanga ari nk’aho twagakomeje kuzirikana ku kwigaragaza kwa Nyagasani. Nyagasani wigaragaje igihe abanyabwenge b’iyo bigwa mu burasirazuba baza kumuramya, akigaragaza amaze kubatizwa na Yohani Batisita mu ruzi rwa Yorudani ndetse Imana Data na Roho Mutagatifu ikaduhamiriza ko ari we Mwana utuma Se yizihirwa, kuri iki cyumweru yongeye kutwiyereka binyuze kuri Yohani Batisita, umuntu w’Imana, umubitswabanga wayo yari yarahishuriye ibiranga Kristu : « Uwo uzabona Roho Mutagatifu amanukiraho kandi akamuguma hejuru, ni we ubwe ubatiza muri Roho Mutagatifu ». Yohani yarabibonye araterura ati : « Dore Ntama w’Imana ugiye gukuraho icyaha cy’isi ».
Ntama w’Imana. Intama ubusanzwe muri Bibiliya ni itungo ryaturwagaho igitambo kugira ngo abantu banoze umubano wabo n’Imana. Umuhanuzi Yeremiya ni we wigereranyaga n’intama kugira ngo yumvikanishe intege nke ze imbere y’abanyabubasha. Na none mu gitabo cy’umuhanuzi Izayi Umugaragu w’Uhoraho agereranywa n’umwana w’intama bajyanye mu ibagiro cyangwa intama yicecekera imbere y’abayogosha ubwoya. Ntama w’Imana mu Isezerano Rishya ni Umwana w’Imana nyirizina, ni Jambo w’Imana wigize umuntu. Ntama w’Imana ni we ukuraho icyaha cya muntu. Kumwita ntama ni ukugira ngo twumve uburyo avanaho icyaha cya muntu. Abikora mu bwiyoroshye no mu kwicisha bugufi. Ivanjili ntikunze gukoresha inyito zikanganye nk’intare yo mu muryango wa Yuda n’izindi. Igitabo cy’ibyahishuwe hari aho kivuga intare yo mu muryango wa Yuda igomba kubumbura igitabo, ariko aho kugira ngo haze intare hakiyizira Ntama wishwe. Ntama w’Imana ntakangisha amategeko n’ibihano, ahubwo arareshya, akoresha ubugwaneza, urukundo no kwitanga. Ni gutyo akuraho icyaha cya muntu, ni na byo tugomba kumwigiraho.
Ntama w’Imana akuraho icyaha cy’isi. Ntakuraho gusa ibyaha bya buri muntu, bya bindi buri wese akora ku giti cye. Icyaha cy’isi kigaragazwa n’imikorere y’isi aho muntu abangukirwa no gukoresha imbaraga zihutaza, zikumira, zironda, zizimya ubuzima. Icyaha cy’isi kirangwa n’icyerekezo cya muntu witandukanya n’Imana, agafata icyerekezo njyarupfu, icyerekezo cy’amateka ya muntu ushaka kwikiza, ushakisha agakiza mu bintu cyangwa muri we ubwe n’ibitekerezo bye aho kugashakira mu Mana. Muntu wifatanya n’imbaraga z’icyaha n’urupfu aho kwitabira ubugwaneza n’ubutungane. Muntu wizera ya nzoka yo mu Ntangiriro aho kumva ijambo rya Nyirubuzima. Muntu udashira amakenga Imana akibaza niba koko ugushaka kwayo kugamije kumushyira aheza. Ntama w’Imana ukuraho icyaha cy’isi ashaka ko muntu ahindukirira Imana, agahindura imyumvire ishingiye ku mbaraga z’ubwenge n’amaboko bya muntu gusa. Abikoresha urukundo rwitanga, abikoresha urugwiro rureshya bose, yigarurira imitima akayiha kuzinukwa ikibi n’inabi aho byava hose, akayitoza kurwana ishyaka ry’icyiza ikoresheje ineza.
Nguwo ntama w’Imana ukiza icyaha cy’isi. Nguwo umugaragu w’Uhoraho utubumbiye hamwe, ngurwo Rumuri rw’amahanga rusakaza umukiro w’Uhoraho kugeza ku mpera z’isi. Nitumwumvire, tumukunde, tumukurikire.
Icyumweru cyiza !
Padiri Jean Colbert Nzeyimana


text:
Bazagutongera kenshi; ndetse bazakwitanga ariko ntawe uzigera ahagarara mu nzira y’umugisha Imana yaguhaye, kuko burya umugisha n’inkimboni y’ijisho cyangwa igikumwe (fingerprint) n’ubwo abantu bose bafite imboni ndetse bakagira ibikumwe ariko burya ntawuhuje n’undi, uko ni ko ntawuhuje n’undi umugisha, bityo rero ntukigere ugererera ubuzima bwawe ku bwo undi kuko muratandukanye nkaha na hariya; kuba naka mwatangiranye biriya cyangwa mungana ageze kuri ibi na biriya ntibivuze ko wowe wabaye ruvumwa.
Imigani :26:2
Uko igishwi kijarajara n’intashya ikaguruka, ni ko umuvumo w’amaherere udafata.
Balamu umunsi bamubwira kuvuma urubyaro rwa Aburahamu, yagerageje uko yarashoboye ariko asoza agira ati ‘‘ni abanyamugisha bariya ntibavumika, abari muri Kristo ntibavumika ahubwo ibirukundi ibibi abantu babaturaho, Uwiteka abibyazamo ibyiza, kugira ngo ahinyuze ibyo biteze.
Ntugapfe gutuma uwo ubonye wese
Kuko intumwa ingana uwayitumye, ahubwo mu by’ubu buzima n’uru rugendo rwa Gikristo uzarebe abagabo ba bizerwa ari bo utuma, kugira ngo na bo baza bishyikirize abandi, kuko si ugupfa gutuma gusa.
Tito 1:6
Ibyo ni ukuvuga abagabo batariho umugayo bafite umugore umwe, bafite abana bizera kandi bataregwa ko ari inkubaganyi cyangwa ibigande.
Imigani 26:10
Ukoresha umupfapfa cyangwa uwo abonye wese, ni nk’umurashi ukomeretsa uwo abonye wese.
Umurimo w’Imana ni uwo intore, bityo rero utoranywa muri zo ntore kuzijya imbere yakagombye kuba nta makemwa.
Imigani 26:8
Guha icyubahiro umupfapfa, ni nko guhambira ibuye mu muhumetso.
Kuko ubwaryo (ibuye) ritabasha kw’irasa! ariko nyamara uwaza wese ashobora kuritera aho ashatse cyangwa ku uwo ashatse, Uko ni ko guha icyubahiro utagikwiye atamenya uko agikoresha, kandi we ubwe ntazi kugisigasira, yewe ntazi no kugiha abagikwiye.
Mbere yo kugira icyo ukora cyangwa uvuga jyubanza ushishoze
Imigani :13:16
Umuntu ushishoza akora ibyo yatekereje, naho umupfapfa agaragaza ubupfapfa bwe.
Imigani 4:23
Ujye ushishoza mu byo utekereza, kuko ari byo sōko y’ubuzima.
Uhubuka ntacyo atasitaraho, yewe nta ni cyo atahutaza, kuko ikiboneshereza umuntu kikamuha icyerekezo ari ubushishozi, ni bwo bukwemeza gukora iki cyangwa kureka kiriya ariko utabufite muri we nta mahitamo afite yewe nta n’icyerekezo, ni yo mpamvu mu mvugo uzasanga ahutaza, mu migirire nabwo yangiza byinshi. ariko wowe usoma ibi, ndakubwira nti mbere yo gukora cyangwa kuvuga, shishoza maze ubone gushyira mu ngiro.
Imigani 2:12
Bizakurinda imigenzereze mibi, bigutsindire abanyabinyoma.
Umwanya umara utekereza cyangwa ukora ibintu runaka cyangwa ubivuga byose biri ku kigero ubikundamo
Abaroma 12:1
Nuko bene Data, ndabinginga ku bw’ imbabazi z’Imana ngo mutange imibiri yanyu, ibe ibitambo bizima byera bishimwa n’Imana, ari ko kuyikorera kwanyu gukwiriye.
Nsoza ndagira ngo nkubaze ngo ‘‘Imana uyiha umwanya ungana iki muri wewe? Ushishikarira cyangwa ugira murava ungana iki mu byayo?
Shalom
Ndagijimana Bizoza Espoir


text:
Padiri Sebahire Emmanuel wari Padiri mukuru ya Shyorongi muri Arikidiyosezi ya Kigali, yitabye Imana aho yari arwariye mu bitaro byitiriwe Umwami Faysal, akaba yazize indwara.
Itangazo ryasinyweho na Arikiyepisikopi wa Kigali, Antoine Karidinali Kambanda, ryamenyeshaga ko umuhango wo guherekeza Padiri Sebahire Emmanuel uzabera mu irimbi riri muri paruwasi ya Ndera kuwa Gatandatu tariki ya 29 Ukwakira 2022, nyuma ya Misa izabera muri paruwasi ya Regina Pacis i Remera.
Padiri Sebahire Emmanuell yavutse tariki ya 10 Mutarama 1978 mu murenge wa Ruli mu karere ka Gakenke, yahawe isakaramentu rya Batisimu tariki ya 26 Gashyantare 1978 muri paruwasi ya Ruli, ahabwa isakaramentu ry'Ugukomezwa tariki ya 4 Nyakanga 1992. Yahawe isakaramentu ry 'Ubusaseridoti tariki 25 Nyakanga 2011, muri paruwasi ya Shyorongi.
Uyu mu padiri ntiyigeze yiga iseminari nto irererwamo abazaba abapadiri, ahubwo yize mu mashuri asanzwe arangije amashuri yisumbuye yamaze imyaka itatu ari umuforomo mu karere avukamo ka Gakenke, aho yavuye atangira kwiga mu iseminari nkuru ya Rutongo.
Padiri Sebahire Emmanuel amaze kuba padiri yakoreye ubutumwa muri paruwasi ya Shyorongi ari padiri wungirije (Vicaire), aho yavuye 2014 ajya muri paruwasi ya Ruli ahakorera ubutumwa kandi yiga mu ishuri ryigisha ubuforomo RHIH Ruli.Â
Yavuye muri Paruwasi ya Ruli ajya gukora ubutumwa mu karere ka Rwamagana muri Paruwasi ya Musha 2017. Kuva mu mwaka wa 2018 kugeza tariki 26 Ukwakira 2022, yari Padiri mukuru wa paruwasi Shyorongi. Uyu mupadiri yari umujyanama wa Roho w'umuryango wa Regio Maria ku rwego rw'igihugu.
Uyu mupadiri yari afite impabumenyi ya Kaminuza mu bijyanye n'ubuvuzi yabonye muri 2017 ayikuye mu ishuri rukuru rya RHIH, ndetse yakoreye akazi ko kwimenyereza umwuga w'ubuforomo mu bitaro bya Kibagabaga.
Inkomoko: Archdiocese of Kigali.org
Source : https://inyarwanda.com/inkuru/122265/umupadiri-w-umuforomo-yitabye-imana-122265.html


text:
Icyegeranyo cya Pasika Bunny- farufari 16pc ibyokurya
Ibisobanuro birambuye
Ibiranga ibicuruzwa
Uzengurutswe n'indabyo zera n'umuhondo, utu dusimba twashizweho na WWS uwashushanyije ni inyongera ishimishije kumeza yawe.
Ibi bikoresho byamafiriti yera birimo uruvange rwisahani ya 10.5-isahani, isahani yuruhande rwa 7.5, igikombe cya santimetero 5.5, igikoma cya ounce 12.
Ibyokurya bya funguro bikoresha farisari yera nkibikoresho fatizo kandi birangira nyuma yubushyuhe bwo hejuru, kugirango ibikoresho byo kumeza bifite ireme ryiza.Kandi irashobora gukoreshwa mu ziko rya microwave no koza ibikoresho, bijyanye ningeso zubuzima bwumuryango.
WWS iha agaciro kanini abakiriya bacu, kandi twiyemeje guhora dutanga ibice byujuje ubuziranenge bigezweho ku giciro cyiza.


text:
Umwirondoro w'isosiyete
Deyang Yaosheng ibikoresho byinshi Co, Ltd.
yashinzwe i Deyang mu 2008. Ni uruganda ruzobereye mu bushakashatsi, iterambere, gukora no kugurisha fibre y'ibirahure n'ibicuruzwa byayo.Isosiyete ifite umusaruro wuzuye kandi wubumenyi hamwe na sisitemu yo gucunga neza.Kugeza ubu, ibicuruzwa byayo byashyizwe mu buryo bukurikira:Kugenda kwa Fiberglass, Fiberglass Yakozwe, Mat, umwenda wa fiberglass, n'ibindi.Ibi bikoreshwa cyane mubikorwa byubwubatsi, inganda zitwara ibinyabiziga, indege n’ubwubatsi bw’ubwato, ubutabire bwa chimie n’inganda, amashanyarazi na elegitoroniki, siporo n’imyidagaduro, urwego rugaragara rwo kurengera ibidukikije nk’ingufu z’umuyaga, guhuza imiyoboro itandukanye n’ibikoresho bitanga ubushyuhe.
Kuva yashingwa, isosiyete yamye yubahiriza filozofiya yubucuruzi yo "guhuza ibyo abaturage bakeneye" no guhuza ibyo abakiriya bakeneye nkintego, kubaka sisitemu nziza ya serivisi nkibisabwa, no guteza imbere byimazeyo imishinga myinshi.Kugeza ubu, ibicuruzwa by’isosiyete byagurishijwe ku isi hose, kandi biri kuri interineti ku rwego mpuzamahanga rwa Alibaba, Google ndetse no ku zindi mbuga, kandi imikorere yo kugurisha nayo iriyongera.Nimbaraga nibikorwa, byatsindiye kumenyekana kwabafatanyabikorwa bo mu gihugu ndetse n’amahanga.Hamwe nigishushanyo mbonera cyumwuga, ubuziranenge buhebuje nigiciro gikomeye, cyabaye igisubizo cyiza kandi gitanga isoko mubijyanye na fibre yibirahure.
Umuyobozi mukuru
Intego yacu
Inshingano zacu ni ugutanga ibikoresho byiza byikirahure fibre mbisi kububatsi nababikora kugirango tubafashe kurangiza imishinga yabo.Ubwiza buhebuje, gutanga byihuse, ibicuruzwa byabigenewe ubufasha bwa tekiniki, urubuga rwiza na videwo ... dushobora gutanga ubufasha ubwo aribwo bwose.Kuva mugihe ukeneye ibicuruzwa runaka kugeza kurangiza umushinga wawe, tuzagukorera intambwe zose.
Indangagaciro za Yao Sheng
Kora byoroshye
Gerageza gukora ibintu byoroshye bishoboka.Ibisobanuro kuri sisitemu, inzira, imeri, ibicuruzwa, ibisobanuro, kataloge nurubuga.Gusa ibicuruzwa byiza, nta myanda.Korohereza bagenzi bawe hamwe nabakiriya bawe.
Umva abakiriya
Umva ibitekerezo byabakiriya, niba twujuje ibyifuzo byabakiriya, niba dushimishije abakiriya, tuzakomeza gutera imbere.Abakiriya bacu bakeneye iki?
komeza utezimbere
Kora cyane kugirango uyumunsi ube mwiza kurenza ejo.Niki twokora kugirango tunonosore?Nigute dushobora guhindura Yao Sheng ahantu heza ho gukorera?Nigute dushobora kunoza ibicuruzwa byacu?Nigute dushobora kunoza uburambe bwabakiriya?
Ntuzigere ucogora
Ntucike intege!Komera kuri yo.Uzuza itegeko kugeza imperuka.Genda ibirometero birenze.
Ibyerekeye Amateka ya Yao Sheng
Deyang Yaosheng Composite Material Co., Ltd. ni umuyobozi mu nganda zikora ibirahure.Turi ubucuruzi bwumuryango, bufite icyicaro mu Karere ka Luojiang, Umujyi wa Deyang, isosiyete imaze imyaka 14 ikora inganda zikora ibirahure.Umuyobozi Dong Qigui yatangiye gukora inganda za fiberglass kuva mu 1990, kuva ku bakozi bo ku murongo wa mbere kugeza ku buyobozi hanyuma ashinga isosiyete ye bwite mu 2008. Icyo gihe, isosiyete yitwaga "Uruganda rwa Luojiang County Sansheng Fiberglass Products Factory", rukora cyane cyane C-ibirahuri bya fiberglass ibicuruzwa.Ibicuruzwa byakiriwe neza nabakiriya.Isosiyete ikomeje gutera imbere.Muri 2019, isosiyete yarahinduye kandi irazamurwa, yiswe "Deyang Yaosheng Composite Materials Co., Ltd.".Ibicuruzwa byazamuwe kugezaE-ibirahuri bya fiberglass ibicuruzwa, n'ibikoresho byo gukora imashini nibindi bikorwa remezo byose byaravuguruwe kandi biravugururwa.Mububiko bwa metero kare 72.000, Dufite ibikoresho byose bya fiberglass ukeneye kubyara umusaruro.
Intsinzi yacu yamye yitirirwa ubudahemuka bwabakiriya bacu.Bamwe muri aba bakiriya babanye natwe kuva mbere, ndetse bakanakora kumushinga umwe.Ariko, waba uri umukiriya wambere cyangwa uri umukiriya wa miriyoni, twese turashaka kukwumva.Tumenyeshe umushinga wawe uheruka nuburyo dushobora gufasha.Ngiyo ngingo yose yuwakoze Deyang Yaosheng.
Ibikoresho Byibanze
Ibikoresho byiza bigira uruhare runini mubwiza bwibicuruzwa byacu no guteza imbere no kwagura ubucuruzi bwikigo.Ibikoresho by'ibanze by'isosiyete bikwirakwizwa cyane cyane mu ishami rishinzwe umusaruro, ishami rishinzwe kugenzura ubuziranenge no mu bubiko.Buri gicuruzwa gifite ibikoresho byumwuga nibikoresho byo gukora.Ibikoresho bigezweho kandi neza nibyo shingiro ryiterambere ryikigo cyacu, gishobora kubyazwa umusaruro kandi kigahuza ibyo abakiriya bakeneye.
Ikipe yacu
Isosiyete ifite ibicuruzwa byuzuye na nyuma yo kugurisha, bizwi neza nabakiriya murugo kandi bishimwa nabakiriya mumahanga.
Ibicuruzwa byujuje ubuziranenge nibyo shingiro rya serivisi zacu.Gufata abantu ubunyangamugayo, gufata buri mukiriya ubikuye ku mutima, no kubasha kubona ikizere no kunyurwa byabakiriya nisuzuma ryiza kuri twe.
Isoko ryo kugurisha
Kuva hashyirwaho Deyang Yaosheng Composite Materials Co., Ltd., ibicuruzwa by'isosiyete byagurishijwe mu bihugu 32 kandi bifite imigabane ku isoko muri Aziya, Aziya y'Amajyepfo y'Uburasirazuba, n'Uburayi.
Dutegereje ibaruwa yawe, reka tujyane kandi dufatanye gutsinda-gutsinda.


text:
Mbese koko imyuka y’abapfuye ibaho? menya byinshi utaruzi.
Abantu benshi ku isi bagira imyemerere itandukanye ku kiba k’umuntu iyo apfuye aho bamwe bavuga ko iyo umuntu apfuye ajya mu isi y’imyuka, abandi bo gupfa babifata nk’uburyo bwo kwimuka( transmigration mururumi rw’icyongereza) bamwe mubabyizera twavugamo nk’idini y’abahindu.
Abandi bizera cyangwa bagahamya ko iyo umuntu apfuye ajya mu isi y’imyuka ngo aho ashobora gukurikiranira hafi imibereho y’abakiriho ndetse no kugira uruhare muriyo, ese iyi myizerere niyo? Ese wowe wizera ko iyo umuntu apfuye bigenda bite? kugeza na nubu ndabizi neza ko ugifite urujijo uracyibaza niba koko iyo umuntu apfuye avukira ahandi cyangwa ajya mu isi y’imyuka. nibyo koko ibi Ni ibibazo umuntu wese yakwibaza kandi bikaba ari ingenzi kugira ngo ubone ibisubizo byabyo maze umenye ukuri nyako.
Nonese Koko imyuka y’abapfuye ibaho?
Imyuka ibaho mu buturo butaboneka bw’imyuka habamo imyuka myiza n’imibi. Imana yaremye imyuka yose ari myiza ariyo bamarayika, hanyuma bamwe baje kwigomeka ku Mana aribo babaye abamarayika babi aribo myuka mibi ifite kamere mbi.Wakwibaza uti ”ese iyi myuka ukwa ari ibiri ni abantu bigeze kubaho hanyuma bagapfa?” igisubizo ni oya, kuko Imana yaremye abamarayika aribo myuka mbere yuko irema isi (yobu 38:4-7).
Nta n’umwe muri bo waba umuntu wigeze kubaho ku isi hanyuma agapfa, iyo umuntu apfuye ntashobora kujya mu isi y’imyuka nkuko abantu benshi ku isi babyibwira Imana yonyine niyo yaremye abantu izi neza ibibabaho iyo bamaze gupfa kugirango tubyumve neza reka twifashishe imirongo itandukanye, Bibiliya ivuga ko Imana yaremye Adamu, umuntu wa mbere, “mu mukungugu wo hasi” (Itangiriro 2:7). Imana yamushyize muri Paradizo, ubusitani bwa Edeni. Iyo Adamu aza kumvira itegeko ry’Imana, ntiyagombaga gupfa, aba akiriho ku isi nan’ubu.
Ariko igihe Adamu yihitiragamo kwica itegeko ry’Imana ku bushake, Imana yaramubwiye iti “uzasubira mu butaka, kuko ari mo wakuwe: uri umukungugu, mu mukungugu niho uzasubira.”—Itangiriro 3:19. Ibyo bishaka kuvuga iki? None se, mbere yuko Imana irema Adamu imuvanye mu mukungugu yari ari hehe? Ntaho
Ntabwo yariho ari umwuka mu ijuru mbere yo kuremwa, Ntiyabagaho. Ubwo rero igihe Imana yabwiraga Adamu ko ‘azasubira mu mukungugu, yashakaga kuvuga ko Adamu yagombaga gupfa. Ntabwo yari kwimukira mu buturo bw’imyuka. Igihe Adamu yapfaga, yongeye kutagira ubuzima ari byo kutabaho. Urupfu ni ukutabaho k’ubuzima nk’uko tubizi.
Ese Koko abapfuye bakomeza kubaho?
Igisubizo Ni oya!ushobora kuba utunguwe no kumva ko Ari oya bitewe n’abantu batandukanye wagiye wumva bavugako bagiye babona ababo bapfuye bakagaruka cyangwa nawe ubwawe bikaba byarakubayeho ubabona munzozi za ninjoro, ushobora kuba warumvise abakubyirako babona cyangwa babonye ababo bapfuye ababyeyi babo, inshuti zabo cyangwa abo bavukana Kandi Koko nawe ukumva byarabaye ndetse nawe ukaba ntaho wahera ubihakana ko atari umuntu wapfuye ugarutse(wongeye kubaho).
Mu bigaragara abo Bantu wabona Bari mukuri ariko ukuri nyakuri nkuko kugaragazwa Ni Ijambo ry’Imana yo izi neza abantu kuko ari nayo yabaremye, iyo umuntu apfuye ibye biba birangiye ntakugaruka ngo Abe yabafasha, yagira inama cyangwa yatera ubwoba abariho. (zaburi 146:4 umwuka we umuvamo agasubira mu butaka bwe, uwo munsi imigambi ye igashira). noneho ushobora guhita wibaza niba abo bababona atari ababo bapfuye ni bande baza mu mashusho azwi, y’abantu bapfuye.
Igisubizo ntahandi cyava uretse mugitabo kirimo ukuri nyako ariyo Bibiliya, umugore umwe yavuzeko umugabo we yigeze kumubonekera ijoro rimwe nyuma yogupfakwe. Yavuzeko yasaga neza cyane kandi ko yari yambaye imyambaro myiza cyane. Ubutumwa nk’ubwo kimwe n’uko kubonekerwa bisa nk’aho aribyiza kandi bishobora gufasha abantu. Mbese buturuka ku Mana? Ashwi!
Imana ni“Imana y’umurava” (Zaburi31:5).Ntashobora narimwe kwiyitirira umwuka w’uwapfuye. Abadayimoni bonyine nibo bakora bene ibyo. Arikose habaho abadayimoni beza? Oya. N’ubwo rimwe na rimwe berekanako bashaka kudufasha, ubundi bose nibabi. Igihe Umwanzi satani yavuganaga na Eva, yasaga n’incuti (Itangiriro3:1). Arikose amaze kumvira umwanzi no gukora ibyo yamubwiye ingaruka zabaye izihe? Yarapfuye. Uziko bidatangaje kuba umuntu mubi yakwigira incuti y’abo ashaka guhemukira no kubarya utwabo. Hari umugani wo muri Afurika uvugango“Amenyo yera,umutima wirabura.”Kandi Ijambo ry’Imana riravugango“Satani ubwe yihindura nka marayika w’umucyo.” —2Abakorinto11:14.
Imana ituburira kwirinda uburiganya bw’Umwanzi satani, aba abitewe n’uko adukunda. Azi neza ko abadayimoni ari ababisha. Kuva kera satani umunyabinyoma yagambiriye kubeshya abantu ko badapfa nkuko yabibwiye Eva ko atazapfa narya kurubuto Imana yababujije, kandi Imana yo yari yababwiye ko ni baryaho bazapfa none koko uko satani yabasezeranije Niko byagenze, oya yarababeshye barapfuye soma Itangiriro 2:9, 16, 17.
kugeza na nubu satani n’abadayimoni aribo bamarayika bigomotse ku Mana, bahora bakora ibidakwiye bagerageza kwizeza abantu ko abapfuye bakiriho ko baba mu buturo bw’imyuka. Abantu benshi ku isi bavugako iyo umuntu apfuye roho ye isigara ku isi itembera ariko siko biri Bibiliya ivugako ubugingo Ari umuntu ubwe ko atari ikintu runaka kimubamo ahubwo umuntu ubwe ni ubugingo. Itangiriro 2:7 wakwibaza ese ubugingo burapfa? igisubizo twagisanga muri Ezekiel 18:14 handitsengo” ubugingo bukora icyaha nibwo buzapfa’ satani akoresha uburyo bwinshi ayobya abantu abumvisha ko abapfuye bongera bakabaho murubwo buryo bwose akoresha, akoreshamo n’abapfumu wakibaza abakoresha gute?
Ubundi abapfumu ni abantu batuye ku isi nkatwe murimake turabaremwe ni Imana ariko umupfumu ni umuntu ushobora kwakira ubutumwa buva ahantu ho muburyo bw’imyuka mibi mu buryo butari bwiza. Umubare munini w’abantu, hakubiyemo n’abapfumu nkuko twabibonye, ubwabo bizerako ubwo butumwa buva kumyuka y’abantu bapfuye.Ariko nk’uko twabibonye muri Bibiliya, ibyontibishoboka.—Umubwiriza9:5,6,10.
Noneho se ninde ubwo butumwa buturukaho? ni abadayimoni ubwabo! Abadayimoni bashobora gukurikiranira hafi umuntu akirimuzima; baba bazi uko umuntu yavugaga, ukoyasaga,ibyoyakoze n’ibyoyari azi .Bityo rero biraborohera kwigana abantu bapfuye.—1Samweli 28:3-19 satani akoresha ubu buryo kugira ngo abashe kutwigarurira.
Hari abantu ku isi bafite Imyizerere yuko abapfuye baba bakeneye ubufasha bw’abazima abafite iyomyizerere bakora ibikorwa bitandukanye ngo bashimishe ababo bapfuye ibyo bikorwa cyangwa icyo twakita imigenzo bakora harimo gushyira ibyo kurya uwapfuye yakundaga kurya bakabishyira aho yicaraga kugirango bamushimishe(guterekera) ariko iyo n’ imigenzo idafite umumaro kuko nubundi uwapfuye ntago aba akikureba ibyo ukora byose ntabyo abazi.
Abantu bizeraga ko abapfuye bakomeza kubaho bareberera abo basize ku isi ntago ariko biri uwapfuye abategereje umunsi w’urubanza aho nabapfuye bazuka kugirango nabo bacirwe urubanza ntago rero uwapfuye agumaho ngo areberera abasigaye, kubabyizeraga bizeraga ibidashoboka buriya nuburyo satani akoresha ashaka kutuyobya ngo natwe tumukurikire kuko turwana nabadafite umubiri na maraso ahubwo turwana nabo tutabasha kubona niyo mpamvu bashobora gukora ibyo byose, twegere uwiteka Imana ishobora byose nawe azatwegera adutsindishirize ubwo buriganya bwose bwa satani.
1,822 total views, 4 views today
1 COMMENTS
-
Iyinkuru ninziza kandi hari amatsiko itumye nshira.gusa ntabwo mwatubwiye iyo umubiri umaze gupfa roho ijyahe?


text:
Abadepite mu Nteko Ishinga amategeko y’u Rwanda, imitwe yombi batabarije umwana w’umukobwa uvuka i Muhanga watawe na Nyina kwa Nyirakuru agasigara amurerera mu kiraro cy’ingurube.
Ikibazo cy’uwo mwana cyazamuwe ubwo Komisiyo y’Igihugu ishinzwe uburenganzira bwa Muntu mu Rwanda yagezaga ku bagize Inteko ishinga amategeko y’u Rwanda, raporo y’ibikorwa byayo byo mu mwaka wa 2016-2017 na gahunda y’ibikorwa by’umwaka wa 2017-2018, kuri uyu wa mbere tariki 30 Ukwakira 2017.
Uwo mwana amaze gutabwa na nyina, yafashwe nabi atangira kugaragaza ibibazo by’imirire mibi. Abadepite babwiwe ko ingingo z’umubiri we zatangiye kononekara, biba ngombwa ko ajyanwa kwa muganga.
Nyina yafashe icyemezo cyo guta uwo mwana bitewe n’uko nyirakuru atamwemeraga, ahitamo kumushyira nyina.
Bimwe mu byababaje abagize inteko birimo kuba muri iyo raporo havugwamo ko Akarere ka Muhanga kageneye Nyirakuru w’uwo mwana ibihumbi 100Frw, mu gihe ari we wagize uruhare mu kurerera uwo mwana mu kiraro cy’ingurube.
Depite Mukakarangwa Clotilde yagize ati “Hari aho bigaragaga ko Akarere ka Muhanga ngo katanze ibihumbi 100Frw kabiha uriya nyirakuru Esperance kandi bigaragara ko yamufashe nabi akaba mu kiraro cy’ingurube.”
Yakomeje agira ati “Ese ayo amafaranga yari ayo kubaka aho aba? Ese uriya muntu watinyutse akamushyira hariya azayakoresha agire icyo amumarira? Akarere ka Muhanga kashingiye kuki gatanga ariya mafaranga?”
Depite Muhongayire Christine nawe yagaragaje intimba atewe n’imibereho y’uwo mukobwa yibaza ku butabera uwo mwana yahawe kugira ngo arenganurwe.
Ati “Ni ukuri iri ni ihohoterwa rikomeye! Ngo na Nyirakuru baramufunze barangije barongera baramufungura. ”
Yasabye ko akarere gakwiye gushakira uwo mwana, uri mu kigero cy’imyaka 17 ahandi aba aho kugira ngo akomeze abane na nyirakuru kandi ari we watumye abaho nabi.
Umuyobozi wa Komisiyo y’Igihugu y’Uburenganzira bwa muntu, Nirere Madeleine yasobanuye ko icyo kibazo cyatangiye gukurikiranwa ku buryo kizasigira isomo abantu bafata abana nabi.
Ati “Twagezeyo dusanga icyihutirwa ari ukumujyana kwa muganga kuko yari afite imirire mibi. Tumujyana mu bitaro,akarere kemera kumufasha gaha Nyirakuru ibimutunga.Iyo bajyaga kugaburira uwo mwana, bafataga ibiryo bakamujugunyira nkujugunyira imbwa aho yabaga bari barahafunze.”
Yatangaje ko urubanza uwo nyirakuru akurikiranywemo gufata nabi umwuzukuru we ruzaba rwatangiye kuburanishwa mu minsi iri imbere. Yavuze ko na nyina w’uwo mwana nawe yamaze kuboneka akazahamagazwa mu rubanza.
Nirere yasobanuye ko uwo mwana yafashwe akajyanwa mu kigo cyita ku bana bafite ubumuga cyo mu karere ka Muhanga, ku buryo hari icyizere ko ubuzima bwe buzongera bukamera neza.
Yanditswe na Ubwanditsi/Muhabura.rw


text:
Ivanjili ya Mutagatifu Luka 19,11-28
Mu gihe abantu bari bamuteze amatwi, Yezu yongera kubacira umugani kuko yari ageze hafi ya Yeruzalemu, kandi bakaba hari abibwiraga ko Ingoma y’Imana igiye kwigaragaza ako kanya. Nuko aravuga ati “Umuntu w’igikomangoma yagiye mu gihugu cya kure ajyanywe no kwimikwa, byarangira akagaruka. Nuko ahamagara icumi mu bagaragu be, abaha ibiceri cumi bya feza, arababwira ati ‘Muzabikoreshe neza bizunguke kugeza igihe nzagarukira.’ Ariko abaturage be baramwangaga, maze bamukurikiza intumwa zo kuvuga ngo ‘Ntidushaka ko uriya atubera umwami!’ “Amaze rero kwimikwa aragaruka, ahamagaza abagaragu yari yarahaye feza ze, kugira ngo amenye icyo buri muntu yungutse. Uwa mbere araza aravuga ati ‘Nyagasani, ifeza yawe yungutse izindi cumi.’ Umwami aramubwira ati ‘Ni uko, ni uko, mugaragu mwiza! Kubera ko wabaye inyangamugayo mu bintu bike, uzatwara imigi cumi.’ N’uwa kabiri araza ati ‘Nyagasani, ifeza yawe yungutse izindi eshanu.’ N’uwo nguwo umwami aramubwira ati ‘Nawe uzatwara imigi itanu.’ “Undi na we araza ati ‘Nyagasani, dore ifeza yawe, nayibitse mu gitambaro. Koko naragutinye kuko uri umunyamwaga: utwara ibyo utabitse, ugasarura aho utabibye.’ Umwami aramusubiza ati ‘Amagambo yawe umaze kwivugira ni yo ngiye kukuziza, wa mugaragu mubi we! Wari uzi ko ndi umunyamwaga, ntwara ibyo ntabitse, ngasarura ibyo ntabibye. Wabujijwe n’iki gushyira feza yanjye mu isanduku y’ububiko, ngo ningaruka uyimpane n’inyungu yayo?’ Nuko abwira abari aho ati ‘Nimumwake ifeza ye, maze muyihe uzifite ari icumi.’ “Baramubwira bati ‘Nyagasani, ko afite se nyine icumi!’ Umwami arabasubiza ati ‘Ndabibabwiye: ufite wese bazamwongerera, naho ufite ubusa bazamwambura n’utwo yari atunze. Naho abanzi banjye banze ko mbabera umwami, nimubazane hano mubicire imbere yanjye.'” Yezu amaze kuvuga ibyo abarangaza imbere, azamuka agana i Yeruzalemu.


text:
KLEPTOMANIA : INDWARA YO KWIBA
Indwara ya kleptomaniani imwe muri za ndwara zo mu mutwe zishyirwa mu cyiciro “cy’indwara mpushabushake = maladies involontaires, involuntary diseases” kuko abazifite baba batarahisemo kuba batyo, kandi nta n’imbaraga ‘efforts’ baba barashyizemo ngo bibone bagenza batyo.
None se wari uzi ko hari abantu bagira uburwayi bwo kwiba! Iyo ndwara mu ndimi z’amahanga yitwa ‘kleptomania, kleptomanie’: uyirwaye ashimishwa no gutwara iby’abandi kabone n’iyo ntabyo yaba akeneye!
Iki gikorwa gishobora gukorerwa aho ari ho hose, ariko cyane cyane mu masoko ya kijyambere (supermarket, supermarché) cyangwa se ku nshuti zabo ndetse n’ahandi hatandukanye: Ugasanga agiye nko mu biro, ahibye ikaramu, akagusura mugasangira wareba hirya akagutwara ikanya cyangwa ikiyiko cyangwa utundi tuntu mu by’ukuri atakakwibye! Nyuma y’icyo gikorwa akenshi umutimanama w’uwagikoze umucira urubanza, agakomeza kwibaza impamvu yibye icyo gikoresho hakaba n’ubwo ashobora kugisubiza nyiracyo, kabone n’ubwo nyiracyo yaba atazi ko yibwe.
Indwara ya kleptomaniani imwe muri za ndwara zo mu mutwe zishyirwa mu cyiciro “cy’indwara mpushabushake = maladies involontaires, involuntary diseases” kuko abazifite baba batarahisemo kuba batyo, kandi nta n’imbaraga ‘efforts’ baba barashyizemo ngo bibone bagenza batyo.
Kwiba iyo bivuzwe benshi batekereza abatera za gatarina, abakora mu mifuka, cyangwa se abacukura amazu n’abitwaje intwaro, cyangwa se nanone abiba bakoresheje ikoranabuhanga. Nyamara burya igihe cyose utwaye ikitari icyawe utabiherewe uburenganzira na nyiracyo, uba wibye –witwa umujura.
Iyi ndwara igitangaje uyirwaye ntiwabimukekaho kuko ashobora no kuba ari umuntu ukomeye utakeka ko yakwiba nk’ikiyiko cyangwa se agacamurongo.
Mu yandi magambo, uku kwiba ntibiba bugamije indonke cyangwa gukoresha icyibwe! Ahubwo uwibye we aba yifitemo akantu ko kwiba gusa ku buryo nawe rimwe na rimwe yibaza icyamuteye kubikora.
Reka tuvuge ko twese kamere yo kwiba tuba tuyifite, ahubwo uko tuyirwanya biratandukana. Kuba wasanga amafaranga ku meza yandaraye muri wowe impande 2 zirarwana iyo rero utimenyereje guha ingufu uruhande rwiza ya mafaranga uzayatwara. Kufite ubu burwayi bwo kwiba we rero ntaziba ya mafaranga ahubwo ashobora gutwara agacupa k’umunyu kayari iruhande, yo akayihorera!
Urwaye iyi ndwara bimurwaniramo ndetse akabura amahwemo kugeza abonye uburyo atwara cya kintu. N’iyo haba mu iduka ashobora kugura ibintu bihenze, ariko agakora uko ashoboye kose akahava yibye bombo imwe cyangwa urushinge.
Mu gihe abajura basanzwe biba akenshi babanje kubitegura, uyu we bimufatira aho abonye icyo yakwiba, nuko yabona uko acyiba nyuma akaba yagita cyangwa akagitanga cyangwa se akakibika.
Kleptomania iterwa n’iki?
Ubu burwayi bwo kwiba buterwa n’impamvu zinyuranye zikubiye mu ruhererekane-muryango ndetse n’imiterere y’uturemangingo twa nyir’ukuyirwara.
Abashakashatsi bo muri Kaminuza ya Minnesota yo muri Leta Zunze Ubumwe za Amerika bishyize hamwe kugira ngo bamenye neza icyaba gitera iyi ndwara. Nyuma y’igihe kitari gito baje kuvumbura ko iyo ndwara yaba iterwa no kuba umuntu yaba yarahuye n’ibibazo byo kuba atarahawe agaciro ndetse ataritaweho mu gihe yari akiri muto; bityo rero bikamukurikirana kugeza mu kigero cy’ubukure, aribwo kenshi atangira kugaragaza iyo ndwara.
Muri izo mpamvu twavugamo:
- Kuba asanzwe afite ubundi burwayi bufata ubwonko nk’agahinda gasaze, indwara izwi nka ‘bipolar disorder’, imdwara ya depression, n’izindi ndwara mpushabushake zototera umutwe n’amarangamutima.
- Ibibazo biva ku musemburo muke wa serotoninbitera kuzamuka kw’imico mibi.
- Kuba ufata ibintu bitera ububata harimo ibiyobyabwenge bizamura igipimo cy’umusemburo wa dopamine.
- Kuba mu bisekuru by’umuryango harimo uwayirwaye.
- Gukomereka umutwe bikangiza ubwonko.
- Ab’igitsina gore nibo bafite ibyago byinshi byo kuyirwara kurenza ab’igitsina gabo: mu bantu 3 bayirwaye 2 baba ari igitsinagore.
- Ihungabana rigwirira umuntu akiri muto.
Mbese indwara ya kleptomania iravurwa igakira?
Benshi mu bafite icyo kibazo ntabwo bemera ko barwaye cyangwa se bafite ikibazo. Ikindi iyi ndwara kuyivura ubwawe bikunze kunanirana niyo mpamvu iyo umaze kwimenyaho ko uyirwaye cyangwa abo mubana bakabikubonaho ni byiza kugana muganga wita ku buzima bwo mu mutwe. Ubuvuzi bw’iyi ndwara bukoresha ibiganiro n’imiti. Iyi miti iba igamije kuvura ibitera iyi ndwara kurenza ibindi.
Mu kuvura n’ibiganiro akenshi ukuvura azagufasha kwimenya no kumenya neza mu byo twavuze haruguru ikigutera kwiba. Ashobora gukoresha uburyo bwo kugufasha kuyobora intekerezo zawe zikavamo ikintu cyo kwiba. Ashobora kandi no kugufasha akoresheje kukwereka ingaruka zishobora kukubaho nk’urugero ati tekereza urimo kwiba nuko bakagufata kandi icyo wibye utagikeneye ndetse wanashobora kucyigurira cyangwa kucyikorera.
Imiti yo kunywa yo akenshi ni iyo kuvura uburwayi bwo mu mutwe bunyuranye aho akenshi hatangwa imiti iri mu itsinda rya SSRI (Selective Serotonin Reuptake Inhibitors) cyangwa se umuti ukora nk’ikiyobyabwenge utuma ubwonko bubasha kuringaniza intekerezo ku buryo icyo kwiba kijya ku ruhande.
Iyi miti n’ubujyanama bikomeza kwifashishwa mu gihe cyose umurwayi yumvise ibitekerezo bibi biri kugaruka. Niba wari umaze igihe byarakuvuyemo nyuma ukumva ibitekerezo biri kugaruka, usabwa gusubira gushaka ubufasha.


text:
NI ISHYANO RYA GASHYANTARE.
Uyu mugani bawuca iyo hagize ikintu kiza gihungabanya amahoro; ni bwo bagira, bati: «Ni ishyano rya Gashyantare».
Uyu mugani bawuca iyo hagize ikintu kiza gihungabanya amahoro; ni bwo bagira, bati: «Ni ishyano rya Gashyantare». Wakomotse ku mugabo witwaga Gatashya ka Gasinzigwa, wari utuye kuri Nyakizu mu Bwanamukali (Butare) ; byabayeho ahayinga umwaka w'i 1700.
Uwo mugabo Gatashya ngo yari umukire cyane, yarabyaye aranatunga aratunganirwa. Igihe kimwe rero u Burundi bushotora u Rwanda ingamba zombi ziranzikana bararwana; muri iryo hiriburana, Gatashya akaba ingenzi cyane, bituma agororerwa gutwara Bashumba. Amaze kuyigabana ararabukirwa ararundisha, bituma aba umukire w'ikirenga.
Hanyuma ubukire bumaze kumusaga, akoranya ingabo n'abagaragu be, arababaza ati: "Uwo mubona duhwanije ubukire mu Rwanda ni nka nde?" Baramusubiza bati: «Uwo musigiye ni Cyilima musa, uretse ko agutambukije ingoma gusa.»
Nuko Gatashya abyumvise aranezerwa cyane, ahera ko akoranya na rubanda rusanzwe rwo muri iyo mpugu ababaza kwakundi, nabo bamusubiza nk' aba mbere, kubera akoshyo babakakiyemo. Noneho Gatashya arushaho kwishima; ni ko kongera gukoranyiriza hamwe abatware bose na rubanda rundi, arababwira ati: «Ubwo mwabonye ko maze kuringanira na Cyilima, icyo antebeje kikaba ari ingoma gusa, noneho na njye ndashaka ibirori bihimbaje cyane; none rero mwe nimuntoranyirize ukwezi kunyuranye n'ukwa Gicurasi, maze nanjye nzajye aba ari ko ngiramo ibirori.»
Abatware na rubanda bamaze kubyumva bahitamo ukwezi kwa Gashyantare bemeza ko ari ko Gatashya azajya agiramo ibirori nk'ibyo kwa Cyilima bikura Gicurasi. Bamaze guhamya ukwezi kw'ibirori, ibwami barabimenya baranuma; babigira ibanga, banga kubyasasa kugira ngo bitamamara bigakengesha Gatashya. Byibera aho, ukwezi kwa Gashyantare kurashyira kurataha. Gatashya ararika igihugu cye cyose cyo mu Bashumba, agena n'umunsi ibirori bizaberaho. Abatasi b'ibwami barawumenya baritegura.
Kwa Gatashya binikiza ibirori: bazana inka zo mu gihugu cye zose, baraza abagabo n'abagore n'abana, barakubita baruzura; mbese Bashumba yose irashika ntihasigara n'iyonka, bahururiye ibirori byo gukurira Gashyantare kwa Gatashya. Nuko bamaze guterana binikije ibirori, iz'ibwami zirasesekara, igihugu cya Bashumba ziragisakiza, zigita mu rukubo ziragitikiza: zinyaga inka n'amatungo magufi, imyaka zirasahura, Gatashya arafatwa n' ingabo ze icumu rirahoga mu Bashumba, imvano ibaye ibyo birori byo gukura Gashyantare, bigana gukura Gicurasi nko kwa Cyilima. Bihinduka ishyano kuko byari bije guhuganya umutekano w'igihugu, nyuma bigahitana abantu benshi ku maherere.
Byabaye ishyano rya Gashyantare, kuko nyirabayazana Gatashya yabiteguye muri Gashyantare. Byashushe n'icyago kiza kubangamira amahoro yahindaga mu rugo, uwari ayifitiye akagira ati: «Ni ishyano rya Gashyantare», abigereranya na Gatashya wahungabanije amahoro y'igihugu muri Gashyantare!
Kugusha ishyano rya Gashyantare = Kubuzwa amahoro ku maherere.


text:
Nyuma y’imyaka 2 n’amezi 8 n’iminsi 14, Diyosezi Gatolika ya GIKONGORO ibuze ku buryo bw’amanzaganya uwari Umushumba wayo wa mbere Nyiricyubahiro Musenyeri Agustini MISAGO, kuri uyu wa gatatu, tariki ya 26/11/2014, Abasaserdoti, Abihayimana n’Abakristu bose ba Diyosezi ya Gikongoro ndetse n’inshuti zayo bafite ibyishimo byinshi batewe n’ishyirwaho ry’Umushumba Mushya wa Diyosezi ya Gikongoro, Nyiricyubahiro Musenyeri Célestin HAKIZIMANA washyizweho na Nyirubutungane Papa Faransisko.
Musenyeri Celestin HAKIZIMANA yavutse tariki ya 14/08/1963 muri Paruwasi y’Umuryango Mutagatifu muri Arkidiyosezi ya Kigali. Yize amashuri yisumbuye mu Iseminari Nto yitiriwe Mutagatifu Visenti yari muri Paruwasi ya Rulindo, arangiriza mu Iseminari Nto ya Ndera. Yatangiye Seminari Nkuru i Rutongo mu i 1985, akomereza mu Iseminari Nkuru ya Nyakibanda. Yahawe ubupadiri kuwa 21/07/1991.
Nyuma yaho yakoze imirimo itandukanye muri Kiliziya :
- 1991-1992 : Padiri wungirije muri Paruwasi ya Rutongo ;
- 1992-1994 : Umuyobozi w’Amashuri Gatolika muri Arkidiyosezi ya Kigali ;
- 1994-1996 : Umuyobozi wa Centre National Saint Paul/Kigali ;
- 1997-1998 : Umuyobozi w’Amashuri Gatolika muri Arkidiyosezi ya Kigali ;
- 1998-2003 : Umuyobozi wa GEMECA Rwanda ;
- 2003-2010 : Yakomeje amasomo i Naples mu Butaliyani aho yavanye Impamyabumenyi y’ikirenga mu byerekeye Amahame ya Kiliziya (Théologie dogmatique) muri Kaminuza yitiriwe Mutagatifu Tomasi ;
- 2011-2014 : Umunyamabanga Mukuru w’Inama y’Abepiskopi Gatolika bo mu Rwanda.
- Kuva tariki ya 26/11/2014 : Yatorewe kuba Umwepiskopi wa Diyosezi ya Gikongoro.
Nyuma yo gutorewa kuba Umwepiskopi wa Diyosezi ya Gikongoro, Nyiricyubahiro Musenyeri Célestin HAKIZIMANA yahisemo intego igira iti « Duc in altum » (Erekeza mu mazi magari).
Abasaserdoti, Abihayimana n’Abakristu bose ba Diyosezi ya Gikongoro ndetse n’inshuti zayo, twifurije Nyiricyubahiro Musenyeri Célestin HAKIZIMANA, ubutumwa bwiza yatorewe bwo kuragira ubushyo bwa Nyagasani muri Diyosezi ya Gikongoro.
Tumuragije Umubyeyi Bikira Mariya, Umwamikazi wa Kibeho.
Bikorewe ku Gikongoro, kuwa 27/11/2014
Ubunyamabanga bwa Diyosezi ya Gikongoro


text:
Umukobwa yihakanye umusore wamurihiye ishuri , ariko agashaka ko bakundana avuga ko atigeze amwiyumvamo.
Uyu mukobwa avuga ko uyu mugabo yamurihiye amafaranga y’ishuri asezeranya ko bazashyingirwa ariko akaba atakumva ko ari ngombwa kubahiriza ayo masezerano.
Yavuze ko yishyuye amafaranga y’ishuri kandi yizeye ko azagira ubukwe buhambaye bari kumwe ndetse bakabyarana abana igihe bamaze kubana.
Ariko, ubu ko ari uyu mukobwa ufite akazi , ntabona ko ari ngombwa kumurongora kuko ngo ntiyigeze amukunda
Arashaka gutandukana na we ariko umuryango we wihanangirije ko ashobora kumugirira nabi, bityo atinya kumubwira ko atagishaka ko bazabana.
Uyu mukobwa yibajije impamvu agomba guhatirwa kubana numuntu wamufashaga nubwo atamushaka.


text:
Guverineri w’Intara y’Amajyaruguru, Gatabazi Jean Marie Vianney yabwiye abaturage bari bateraniye ku murindi mu karere ka Gicumbi ko gusangira no gusabana ari indangagaciro ikomeye mu muco nyarwanda, bityo ko bikwiye gusigasirwa.
Ibi yabivuze tariki 28 Nyakanga, ubwo hasozwaga ukwezi ko kwibohora hanatangizwa icyumweru cy’umuganura, mu birori byabereye ku kibuga cy’umupira w’amaguru kiri ku Mulindi.
Bamwe mu baturage bavuga ko gusangira mu muryango nyarwanda usanga bigenda bicika, gusa Guverineri Gatabazi akavuga ko impamvu ari uko itorero ryari ryaracitse ariko ubu aho ryagarukiye rikaba rigenda rigarura myinshi mu mico myiza yarangaga abanyarwanda.
Guverineri w’Intara y’Amajyaruguru, Gatabazi Jean Marie Vianney
Kabacenga Claudine w’imyaka 83, yagize ati "Kera umuntu yezaga imyaka akajya iwabo akagenda yikoreye ibyo yejeje, akajya kubaganuza, akajyana inzoga n’ibindi wahagera nabo bagatumira inshuti n’abavandimwe mugasangira mukanezerwa, ukabona ni byiza ntako bisa, byari byiza pe! Naho abana b’ubu ntibakibuka ababyeyi babo ngo baze baturebe dusangire twishimane".
Ukwitegetse Daforoza, we agira ati "Kera twarezaga ukikorera ukajya kwa sobukwe n’abana ukabashyira inzoga, nk’iki gihe amasaka yabaga yeze ukenga ikigage n’urwagwa ukajyayo bagatumira inshuti n’abavandimwe mukanywa mukabyina mukizihirwa, abantu bakagabirana inka. Ugasanga wari umuco mwiza wo kumenya kubana n’imiryango, abaturanyi n’abandi. Naho abakazana b’ubu wagirango nta rukundo bagira pe! N’abana twibyariye nabo ni uko baragenda bakaguma iyo mu mijyi ntumenye niba bakikwibuka".
Abaturage bari bitabiriye ari benshi
Mu butumwa yageneye abitabiriye ibi bikorwa, Guverineri Gatabazi yagize ati "Ubundi cyera abana barahingaga bamara kweza bakikorera ibyo bejeje bagashyira ababyeyi babo ntihaburemo n’intango y’ikigage cyangwa urwagwa, iyo bageragayo rero ababyeyi babo batumiraga inshuti n’imiryango bagasangira. Nta kigwari cyasomaga kuri iyo ntango cyarasiraga, no kuri uyu munsi twasangiriye hamwe twizihiza umuganura, nta kigwari dushaka kidusomera ku ntango y’intore. Ikigwari ubwo ni bamwe bajya muri za kanyanga, abanywa ibiyobyabwenge, n’abandi".
Wabaye n’umwanya wo gusabana hagati y’abayobozi n’abaturage
Umunsi w’umuganura mu gihugu uzizihizwa kuwa Gatanu tarikir 2 Kanama, ariko ukomeze na tariki eshatu n’enye, aho abaturage bose bazajya basangirira hamwe ku byo bejeje, bagahurira hamwe mu midugudu n’ahandi mu ngo.


text:
Menya nibi igice cya Gatanu: YAMUHAYE UMUNOTA UMWE W’IKIGANIRO, YISANGA YAMBAYE UBUSA !
Birashoboka ko hari mu masaha ya mugitondo, igihe yagiranaga ikiganiro n’uwamushutse. Biragaragarako kandi uwashutswe yari azi neza kandi afite amakuru ahagije yari kumutera kugumana umwambaro atarinze kwambara ubusa.
Mu gihe maze mu isi nitegereje neza uburyo abantu cg itsinda ryabo bitegura bihagije iyo bakekako hari umwanzi ubagenda runono. Ntabwo ushobora gutsinda umwanzi wawe utaramenya neza imirwanire ye ndetse n’intwaro akoresha iyo arwana.
YAMUHAYE UMUNOTA UMWE W’IKIGANIRO
Inzoka yarushaga uburiganya inyamaswa zo mu ishyamba zose, Uwiteka Imana yaremye. Ibaza uwo mugore iti” ni ukuri koko Imana yaravuze iti” ntimuzarye ku giti cyose cyo muri iyi ngombyi”? (Itangiriro 3:1)
Imana ituburira kutagirana ikiganiro niyo byaba agahe gato na satani (Abefeso 4:27) ahubwo Itubwira kumurwanya (Yakobo 4:7) kuko ni umurimbuzi, umwicanyi ndetse ni umurimbuzi ( Yohana 10:10a). ni ikosa rikomeye guha satani umwanya muto ngo muganire, abantu benshi bibwirako bataganira na satani, ariko aganira n’abantu cyane binyuze mu ntekerezo. Niyo mpamvu Bibiliya ituburira kurinda intekerezo zacu kurusha ibindi byose birindwa kuko aho ariho iby’ubugingo bikomoka (Imigani 4:23).
Kugira amatsiko kubintu bitari byiza no kubitangaho ibitekerezo burya sibyiza kuko bigusha mu mutego (Imigani 17:8). Akenshi iyo umuntu aguye mu gishuko cyangwa mu mutego wa satani yihumuriza avugako ari umuntu kandi koko nibyo, ariko uko wigira umunyantegenke niko umwanzi wawe akubonamo urwaho.
Si wowe wambere ugeragejwe n’amoshya ariko ushobora kuba muri bamwe batsinzwe nayo. Ibyo umwanzi agushakaho byose siko abigeraho, ariko kandi biroroshye cyane ko iyo umuhaye uburyo bwiza ukibagirwako ari umwanzi muhanganye arakwica.
Ntukibagirwe kurinda uburyo umutima wawe utekereza kuko niho habera iyo ntambara kandi ni wowe ukwiriye gutegeka ibyinjira n’ibitinjira mu mutima wawe (Itangiriro 4:7). Uko urushaho gutekereza kukintu runaka uba wishyira mu mutego wacyo ( cyaba kiza cyangwa kibi). Niwumva amajwi akubwira gukora ibibi, ntugatindane nayo ujye uhita ushaka uburyo utekereza kubintu byiza kurushaho (ex: urukundo rw’Imana, imirimo Imana yakoze n’ibindi)
NYUMA Y’IKIGANIRO GITO YISANZE YAMBAYE UBUSA
Amaso yabo bombi arahweza, bamenya yuko bambaye ubusa, badoda ibibabi by’imitini, biremeramo ibicocero. (Itangiriro 3:7).
Ntukishuke uvuge ngo ntacyo ndibube nuzuye imbaraga, satani kumuha umwanya muto bingana no gutsindwa. Nubwo aza afite ijwi risa naho ari ryiza, ariko riba ririmo ubumara bwica cyane. Ntukajye impaka na satani kuko amaze imyaka irenga ibihumbi bibiri na makumyabiri ari umubeshyi.
Ntakindi kiba iyo uganiriye na satani mu gihe gito wibona wambaye ubusa, ubwiza bw’Imana buhita bukuvaho nawe ubwawe ubireba kandi bitera benshi guhita bava munzira nzima bakayoba kuko batangira kwihisha Imana n’abantu bakijijwe by’ukuri. Ariko niba dushutswe tugakora icyaha, Imana niyo murengenzi wacu, idufitiye imbabazi nyinshi. (1 Yohana 2:1)
Biragoye ko wanesha ibishuko mu mutima (mind) hatarimo ijambo ry’Imana, soma bibiliya kandi ugire umwete wo gufata mu mutwe ijambo ry’Imana.
Ntukisobanure kuri satani uwo uriwe cyangwa ibyo ushoboye kuko nawe arabizi cyane, jya ukoresha ijambo ry’Imana kuko ryo riramutsinda kandi nawe arabizi. Igihe yageragezaga Yesu ngo ahindure ibuye umugati, ntabwo Yesu yisobanuye ko ari Umwana w’Imana cyangwa se ngo amubwireko ashonje nubwo byaribyo, ahubwo yasubirishije satani ijambo ry’Imana yafashe mu mutwe. ( Matayo 4:4)
Rinda umutima wawe kuruta ibindi byose birindwa, kuko ariho iby’ubugingo bikomokaho (Imagani 4:23)
Yesu aragukunda!
Umwanditsi: Rodrigue TURATSINZE
410 total views, 2 views today
2 COMMENTS
-
Nukuri Imana idushoboze kuba maso kd amatsiko no kurambirwa gutegereza byishe benshi kuko bananiwe kwihanganira kutarya ibitukura nyamara by’akanya gato ahubwo bakemera kureka ubutware bwabo kubwiryo funguro ahubwo bakazarira menshi nyamara bitagishobotse bagaheraho ngo Imana yarababeshye kd aribo bishe isezerano bagafata kubyashinganwe. Imana idutabare🤝
-
Nibyo koko dukwiye kudaha satani umwanya w’ikiganiro, uko waba ungana kose, aho twaba turi hose, kuko we nta kindi kimugenza uretse kwiba, kwica ndetse no kurimbura.
Imana ibidufashemo!


text:
Agathe Uwilingiyimana wahoze ari Minisitiri w’Intebe w’u Rwanda, ni umwe mu bagore bake b’abanyapolitiki babashije gukora ibikorwa bitandukanye by’ubutwari birimo kudashyigikira ingoma y’igitugu ya Habyarimana, akitandukanya n’imigambi ya Jenoside n’ibindi byatumye ashyirwa mu ntwari z’u Rwanda mu cyiciro cy’Imena.
Nyuma y’urupfu rwa Perezida Habyarimana, byari bizwi na benshi ko Agathe Uwilingiyimana wari Minisitiri w’Intebe yari mu mazi abira, kuko ari umwe mu bantu bari bararwanyije umugambi wo gutsemba Abatutsi wa Perezida Habyarimana na Leta ye.
Ibi ni byo byatumye mu ijoro ry’urupfu rwa Perezida Habyarimana, ingabo z’Umuryango w’Abibumbye zari mu Rwanda, UNAMIR, zohereza ingabo kujya kurinda urugo rw’uyu wari Minisitiri w’Intebe, kugira ngo adaterwa n’abasirikare barindaga Habyarimana bari barahiriye kumwirenza.
Mu ngabo zatabaye, harimo abasirikare batanu bakomokaga muri Ghana ndetse n’abandi 10 bakomokaga mu Bubiligi.
Mu gitondo cyari bukurikireho, Minisitiri w’Intebe yari ateganyijwe kujya kuri Radio y’Igihugu agatanga amakuru ku rupfu rwa Perezida ndetse akanahumuriza abaturage.
Mu myiteguro ya nyuma rero, uyu mubyeyi yafashe abana be abashyira se, nawe akomeza imyiteguro yo kujya gutanga ijambo kuri radio.
Aha abasirikare barindaga Habyarimana batungutse, babanza kurasana bikomeye n’ingabo z’Umuryango w’Abibumbye zarindaga urugo rwa Uwilingiyimana, birangira zitsinzwe ndetse zinatakaje abasirikare barimo Ababiligi 10.
Amaze kubona ko nta yandi mahitamo afite, Uwilingiyimana yasohokanye n’umugabo we, Barahira Ignace, bitanguranwa kugira ngo baticanwa n’abana babo.
Uburyo Karamage yahishe umurambo wa Uwilingiyimana
Mu kiganiro na IGIHE, Karamaga Thadée wari ufite ipeti rya Kaporali mu Ngabo za FAR, akaba yarakoraga mu kigo cya gisirikare cya Kanombe, ashinzwe gushyingura abasirikare bitabye Imana, yasobanuye ko gahunda yo kwica Uwilingiyimana yaterwaga n’uko atumvikanaga na Perezida ndetse n’abasirikare bakuru, kuko yari ashyigikiye ishyirwaho rya Leta ihuriweho n’ubwo abandi batari babishyigikiye.
Yagize ati “Gahunda yo kwimica yatewe n’uko atavugaga rumwe n’ubutegetsi bwa Habyarimana, ntabwo abasirikare bakuru bari bamwishimiye, babonaga abangamiye umugambi wo kwica Abatutsi”.
Yavuze ko nyuma yo kwicwa, yakiriye umurambo we “Muri icyo gitondo, bamuzanye mu mbangukiragutabara, bamuryamishije ku kamatora gashya, bari bamwambuye guhera ku myenda y’imbere asigarana umupira ufite amabara w’amaboko maremare ahandi hose ntacyo yambaye. Bari bamurashe amasasu abiri, iryo mu mutwe no ku ibere, bamuzanye akivirirana ari kumwe n’umugabo we”.
Nyuma yo kumwakirana n’umugabo we bari bazanye mu modoka, Karamaga yasabwe n’umuyobozi we kumushyingura ako kanya, gusa ibi bimwanga mu nda.
Ati “Minisitiri w’intebe ni umuntu ukomeye, uba uzwi nk’Isi yose, rero nagize umutimanama, nkavuga nti ‘umuntu uzwi gutya kugira ngo afatwe ashyingurwe [mu buryo budakwiye], ibintu bishobora kuzankururira ishyano”.
Karamaga nibwo yafashe icyemezo cyo guhindura ikipe yakoreshaga, iyari bukore nijoro ayishyira ku manywa mu gihe iyo ku manywa yayishyize nijoro, kugira ngo hatagira umenya ibyo ari guteganya akaba yamuvamo.
Ibi byakozwe kandi mu gihe Karamaga yari yasabye umuyobozi we ko yaza gushyingura Uwilingiyimana ku mugoroba saa Munani, byose kugira ngo abone uko ategura uburyo bwiza bwo guhisha umurambo we.
Yagize ati “Tukimara kuva ku buruhukiro, nagiye ku isanduku nari namushyizemo, nyinjiza munsi y’ameza ndamuhisha, noneho nkurura indi sanduku yarimo imirambo y’abasirikare, aba ari yo nerekana ko tugiye kumushyingura n’umugabo we”.
Karamaga afite urwibutso kuri Uwilingiyimana. Ati “Yangaga akarengane, akanga ivangura, yaraciye politiki y’iringaniza, bigatuma bamwanga bavuga ko asuzugura Perezida Habyarimana”.
Ku rundi ruhande, urugamba rwari rukomeje ndetse rugeze mu mahina, kuko ingabo za FPR zari zateye ikigo cya Gisirikare cya Kanombe.
Mu guhunga, Karamaga avuga ko yasize yanditse ku mva ya Uwilingiyimana kugira ngo n’abandi bazayisanga bazamumenye, banamushyingure mu cyubahiro.
Iki gikorwa cya Karamaga, cyashimishije umuryango wasigaye wa Uwilingiyimana, kuko umukobwa we Umuhoza Marie Christine, yavuze ko “Uwo musaza akwiye gushimirwa ibikorwa yakoze, kuba yaramenye umurambo w’umubyeyi wanjye”.
Inshamake y’ubuzima bwa Agathe Uwilingiyimana
Agathe Uwilingiyimana, yavutse ku wa 23 Gicurasi 1953, avukira mu yahoze ari Perefegitura ya Butare, ubu ni mu Ntara y’Amajyepfo.
Amaze gutsinda ikizamini cya Leta cy’ amashuri abanza, yagiye kwiga mu ishuri rya Lycée Notre Dame Des Citeaux. Mu 1976, yahawe impamyabumenyi mu mibare n’ubutabire, ahita agirwa umwarimu w’imibare muri Ecole Sociale de Butare.
Muri uwo mwaka kandi, yasezeranye na Barahira Ignace bari bariganye, baza kubyarana abana bane.
Mu 1983, ubwo Uwilingiyimana yari afite imyaka 30 y’ amavuko, yabaye umwarimu w’imibare n’ubutabire muri Kaminuza Nkuru y’ u Rwanda.
Mu 1986, Uwilingiyimana yashinze koperative yo kuzigama no kuguriza mu bayobozi n’abarimu bagenzi be bo muri Kaminuza y’u Rwanda aho yigishaga, ibi bikaba byaramuteye gushimwa n’abayobozi bakuru b’igihugu, maze yoherezwa gukora muri Minisiteri y’Ubucuruzi mu 1989.
Mu 1992 yinjiye mi ishyaka riharanira Demorakasi (MDR) ritavugaga rumwe na Leta. Nyuma y’amezi ane, yahise agirwa Minisitiri w’Uburezi na Dr. Nsengiyaremye Dismas wari Minisitiri w’Intebe, nyuma y’imishyikirano hagati ya Perezida Habyarimana n’amashyaka atanu ataravugaga rumwe na Leta.
Ari ku buyobozi bwa Minisiteri y’Uburezi, Uwilingiyimana yibukirwa cyane ku buryo yakuyeho politiki y’iringaniza rishingiye ku moko ryabaga mu mashuri, ibi bikaba byaratumye yangwa na benshi mu bayobozi bari bafite ingengabitekerezo y’ amacakubiri.
Ku itariki 17 Nyakanga 1993, nyuma y’inama hagati ya Perezida Habyarimana n’amashyaka atavuga rumwe na Leta, Uwiringiyimana yabaye Minisitiri w’Intebe wa mbere w’umugore mu Rwanda, asimbuye Dr. Nsengiyaremye wari Minisitiri w’Intebe.
Perezida Habyarimana yatoranyije Uwilingiyimana ngo abe Minisitiri w’Intebe kuko yumvaga azajya amuvugiramo, n’ubwo batari basanzwe bumvikana na mbere y’igihe. Ibi ariko si ko byagenze kuko Uwilingiyimana yakunze kwihagararaho, ndetse akaba yarigeze kubuza Habyarimana kumwita ’umugore’, kuko ’atari umugore we’.
Kugeza ubu, Uwilingiyimana abarwa nk’umwe mu ntwari z’u Rwanda, bitewe n’uruhare yagize mu kurwanya ikibi mu bihe byari bikomeye. Minisitiri w’Intebe Uwilingiyimana Agathe, yari umwe mu barwanya akarengane mu Rwanda, ndetse ntavuge rumwe na Perezida Habyarimana Uwilingiyimana yari umubyeyi w’abana bane, akaba yari azwi ku rugwiro yagiraga


text:
Abaterambabazi baracyarisha inkuru za jenoside – “Umututsikazi” Philomena Uwamariya kuri BBC
Banyarwanda Banyarwandakazi nimureke twishimire icyo turicyo kuko ubwoko cyangwa ibisekuru twabisanzeho kandi burya ni byiza kwemera icyo turicyo, twese turangana nta bwoko buruta ubundi.
Tumaze kumva ikiganiro cyahise kuli radio BBC Gahuza Miryango, gitanzwe n’uwitwa Uwamariya Philomene wahungiye mu Bwongereza ahitwa Liverpool, tulifuza kubagezaho muri make Uwamariya Philomene uwo ari we.
Uwamariya Philomène ni mwene Gashugi Parfait, uwo se umubyara yazize genocide ntawe ubihakana, aliko kandi akaba yari yarashakanywe mu Batutsi cyakora ise yari umuhutu. Bityo yarerewe mu batutsi ndetse, akaba yari yarashatse umugore w’umuhutukazi ariwe nyina wa Philomene n’abandi tudatangaza kubera y’uko izi mpamvu za Philomene Uwamariya bo zitabareba. Mukiganiro avugako ali umututsi, aliko akiyibagiza ko ababyei be bombi ari abahutu bombi. Philomene Uwamariya rero mu kiganiro cyahise kuri radio BBC_ Kinyarwanda yiyise umututsikazi yihanukiriye anahamya akomatanyije ko iyo”ageze muri Manchester na Leeds ahura n’abicanyi bagenda bidegembya”akagira ubwoba, nsanze ari ngombwa ko tumenya uwo Philomene uwo ari we bityo bidufashe kumva no kumenya uwo akorera n’inyungu yaba afite mu gushinja ibinyoma ku manywa y’ihangu.
Philomene Uwamariya, avuka ku babyeyi (nyina ni Umuhutukazi naho nyakwigendera papa we akaba umuhutu warerewe aho nyina yamushakanye mu Batutsi). Mpereye aho rero njye namwita hamwe n’abavandimwe be “abahutu ”.
Umuryango wa Philomene wabayeho mu bwisanzure bushoboka kandi wabanaga n’abahutu kuva na kera kose, kandi wafatwaga nk’abahutu kugera igihe cya Genocide; ingero ni nyinshi:
- Ise wa Philomene yarezwe mu bahutu aho nyina yagiye kumushakana ari muto; niyo mpamvu Philomene afite ba nyirasenge yita abahutu aribo Beatrice Umugore wa Mporanyi Charles (Umuyobozi wa SORAS).
- Ise wa Philomene yashatse mu bahutu n’uyu munsi nyina ariho n’umuhutukazi mwamubaza.
- Ise wa Philomene yabanaga n’abahutu cyane ku buryo nawe yari azwi nk’umuhutu, kandi bigaragarira mu ngero zikurikira:
- Ise wa Philomene yatunze indangamuntu y’abahutu kugeza mu myaka yo mu gihe cy’imishyikirano ya Arusha, nibwo yagize ikizere cy’uko inkotanyi zizafata leta cyangwa zikavanga na leta yaririho icyo gihe, n’uko nawe indangamuntu y’abahutu ayivaho.
- Philomene abatizwa, ise yamushakiye umubyeyi wa batisimu w’umuhutukazi wo ku Gisenyi kwa bwana Paul Nzimenyera ( baracyariho).
Genocide yabaye mu Rwanda mu 1994, ise wa Philomene koko yarishwe ariko ntawahamya ko yabayaraziraga ubwoko bwe kuko impamvu ni iyi:
Inkotanyi zitera muri 1990 kugeza muri za 1993 hari imiryango yagiye ivamo abana bacitse iwabo cyangwa babiziranyeho maze bakajya mu nkotanyi rwihishwa. Musaza wa Philomene yagiye mu nkotanyi abacitse biza kumenyekana. Icyo gihe bene iyo miryango yafatwaga nk’ibyitso ndetse bamwe bakanabizira utitaye ku bwoko baba barimo. Ise wa Philomene nawe yaba yarazize ibyo by’ubwitso, n’ikimenyimenyi kandi uwo musaza we wagiye mu nkotanyi ntabwo ajya yibukwa mubyunamo byose Philomena ayobora; ndetse ahubwo ntanavugwa ko yabayeho.
Mpereye ku nkuru yahitishije muri BBC, nsanga harimo gukabya aho avuga ko yabonye ise yicwa bakamuta mu mazi, nyamara ngo ahubwo ntiyari ahibereye ahubwo yarabibwiwe. Ese ukuri ni ukuhe ? Bamwe bati imirambo yararundanywaga igakoreshwa bariyeri, naho Philomene ati bahise bamuta mumazi? Genocide yarabaye, yadutwariye abacu ariko ntitugomba gusiga icyaha abataragikoze.
Philomene Uwamariya bagenzi be bemeza ko yize muli koleji Apacope, nyuma y’intambara yakoze muli paliki ya Kigali aho azwi cyane mu guhohotera abahutu. Niwe wakoreye iby’agashinyaguro Bwana Habimana Bonaventure bitaga Muvoma, afatanyije n’uwitwa Donata wali warabohoje umwanya wa sekereteri muli palike. Abo bategarugori babanzaga gucuza abahutu barangiza bakabashakira abaza gushinja ibinyoma.
Bombi babonye bamaze kumenyekana, bafata iy’ubuhunzi, baza kuba intore.
Uwamaliya azwi kujya muli ambassade mu Bwongereza agiye kubeshyera impunzi, akaba ali inkoramutima y’uwitwa Aluferedi Ndahiro. Ubu ngo afite ubwoba ko mu Bwongereza huzuye interahamwe, aliko icyaba kiza ni uko yataha kuko Leta akorera ya Paul Kagame yo nta nterahamwe icumbikiye.
Muri Genocide, Philomene n’abo mu muryango we bahungiye intambara muri za Gitarama hamwe n’abandi kandi bafashijwe n’abahutu.
Nyuma y’intambara , Philomene yarongowe n’umusirikare w’inkotanyi ufite ipeti rya Captain Sibo, babyaranye abana 2. Muri icyo gihe Philomene yishingikirije umugabo we, yahindutse inyamaswa aba umu extremiste ukabije cyane ku banyarwanda bakomoka mu bwoko bw’abahutu kugirango ahinduke umututsi nyawe.
Yatangiriye ku mugabo wa nyirasenge Bwana Mporanyi Charles, amwita interahamwe aba aramufungishije. Ariko yaje kuburirwa ibimenyetso maze ararekurwa
Aho yakoraga kuri parike ya Kigali, Philomene yubahutse nyiricyubahiro Musenyeri Sebununguri amukubitira mu biro bye amuziza ko ari umuhutu,
Si ibyo gusa, kuri pariki ya Kigali yatondagiye umusaza Habimana Bonaventure wahoze ari umunyamabanga mukuru wa MRND amufungira ubusa ngo ni umuhutu.
Philomene agira ati” nabonye nabaye menacée maze ndahunga”. Abazi neza uwo mudamu bazi ko yavuye mu gihugu atorotse umugabo we. Abadamu b’abasirikare bagiye muri Congo babaga bafite ibibazo bikomeye, ntawabafashaga, ntibateraga imbere kandi ntibabashaga gukora shuguri ngo bakire nk’ababaga barasigaranye n’abagabo babo. Ko ariwe wafungaga agafungura ni inde wari umubangamiye? Ubu atinya kujya i Rwanda mu zindi ntore ngo hato adahura n’umugabo we akamwaka abana.
.Muri make n’ uwo.


text:
Bamwe mu baturage bo karere ka Nyaruguru baravuga ko Amarerero ECD yatumye abana babo batongera ku kwigwingira abandi bava mu mirire mibi.
Hashize imyaka itanu hatangijwe Umushinga wo kurwanya imirire mibi n’igwingira mu bana bato (SPRP) mu turere twari dufite umubare munini w’abana bagwingiye.
Akarere ka Nyaruguru ni kamwe mu turere twashyizemo imbaraga mu guhashya igwingira mu bana .
Bamwe mu babyeyi bo muri aka karere bavuga ko abana babo batakigwingira babikesha ingo mbonezamikurire yashyizwe mu midugudu yabo.
Umwe yagize ati’’Nafataga ibiryo byaraye mu nkono nkahita mbipfunyika ,nkabijyana mu murima nkabyirirwana ,imvura igwa ibinyagira,izuba ryava bigashyuha ariko bu ntakibazo mfite ndabyuka nkagenda,abana bakabagaburira ku gihe.’’
Mugenzi we ati’’Babashije kutwegeranyiriza abana hamwe,turabasiga tukajya mu mirima bakabigisha rimwe na rimwe bakabagaburira ,Icyo Leta yadufashije ni ugukura abana mu bwigunge bajya mu kigo mbonezamikurire.’’
Madamu uwitonze Pierreine ufite urugo batunganyirizamo indyo yuzuye arasobanura uburyo ababyeyi bahura bagategura abana babo.
Yagize ati’’Byhatmye ababyeyi bamenya guteka indyo yuzuye,turahaganirira ,abatwite tukabereka uburyo bagomba kwita kubo batwite mu nda ,hanyuma ababyeyi baje kurera abana uwo munsi bakiga uburyo bwo guteka indyo yuzuye no mu ngo iwabo ,ntibibagirwe imboga,n’igi ry’umwana ibyo byose twagiye tubyigira u marerero tubyigishanya nk’ababyeyi bazana abana babo mu marerero.’’
Nsabumuremyi Janvier ,Umuyobozi ushinzwe amarerero mu karere ka Nyaruguru avuga ko amarero yatumye ikibazo cy’imirire mibi mu bana kigabanuka .
Yagize ati’’Gahunda y’amarerero yagize uruhare m kurandura imirire mibi mu karere kacu ka Nyaruguru tubivuze mu magambo make isuku ifite aho ihurira n’imirire mibi ,nk’umwana niba bamuhaye ifunguro rigizwe n’indyo yuzuye ariko afite ikibazo cy’’inzoka intungamubiri ntizibasha kugera mu mubiri nk’’uko bikwiye ari yo mpamvu isuku ari ingenzi.’’
Kugeza ubu muri aka karere abana 46 baracyari mu muhondo mu gihe abandi 7 bari mu mutuku mu mirire mibi.
Ubushashatsi bwakoze n’ikigo cy’igihugu gishinzwe ibarurishamibare mu mwaka wa 2020-2021 bwagaragaje ko muri aka karere ka Nyaruguru igwingira ryari kuri 39.1% ni mu gihe ubuherutse gukorwa n’ikigo cy’igihugu gishinzwe ubuzima mu Rwanda RBC muri uyu wa mwaka bwagaragaje ko kari kuri 34% .
Nubwo bimeze gutya aka karere ka Nyaruguru gakomeje kugira umukora wo kuzamura imbaraga mu guhashya imirire mibi mu bana kugirango mu mwaka wa 2024 kazabe kari ku bipimo bigendanye na gahunda ya Leta aho byibura igwingira rizaba riri ku kigero cya 19%
Ntambara Garleon


text:
[wptab name=’Isomo rya 1: Umubwiriza 1′]
Isomo ryo mu gitabo cy’Umubwiriza 1,2;2,21-23
Koheleti yaravugaga ati: Ibintu ni ubusa, ni ubusabusa koko, byose ni ubusa! Kubona umuntu wakoranye ubuhanga n’ubwitonzi bikamuhira, hanyuma agasangira ibye n’undi utarigeze abivunikira, na byo ni ukuruhira ubusa. Ubwo se koko aba yararuhiye iki? Yaragokeye iki? Afite nyungu ki mu byo yaruhiye ubuzima bwe bwose? Iyo minsi itabaze y’imiruho, uko guhangayikira ibintu, uko kurara utagohetse, na byo ni ukuvunikira ubusa![/wptab]
[wptab name=’Zaburi ya 89(90)’]
Zaburi ya 89(90),3-4, 5-6, 12-13, 14.17abc
Abantu ubasubiza mu mukungugu,
kuko wavuze uti «Bene muntu, nimusubire iyo mwavuye!»
Mu maso yawe imyaka igihumbi
ni nk’umunsi w’ejo wahise,
ni nk’isaha imwe y’ijoro.
Ubuzima bwa muntu ubukuraho nk’ibitotsi,
bishira mu gitondo nk’icyatsi;
mu gitondo kirarabya, ururabyo rugakura,
nimugoroba rukarabirana, rugahunguka.
Utwumvishe ko iminsi yacu ibaze,
bityo tuzagire umutima ushishoza.
Uhoraho, tugarukire! Uzaturakarira na ryari?
Babarira abagaragu bawe,
utugwirize ineza yawe kuva mu gitondo,
kugira ngo duhimbarwe iminsi yose y’ubugingo bwacu;
Nyagasani Mana yacu, utugaragarize ubugwaneza bwawe,
ukomeze imirimo y’amaboko yacu,
kandi uyihe kugira akamaro karambye!
[/wptab]
[wptab name=’Isomo rya 2: Kolosi 3′]
Isomo ryo mu Ibaruwa Pawulo Intumwa yandikiye Abanyakolosi 3,1-5.9-11
Ubwo mwazukanye na Kristu, nimuharanire ibyo mu ijuru, aho Kristu ari, yicaye iburyo bw’Imana; nimurangamire iby’ijuru, aho kurarikira iby’isi. Koko mwapfanye na Kristu, none ubugingo bwanyu bwihishe hamwe na We mu Mana. Aho Kristu azigaragariza, We bugingo bwanyu, icyo gihe namwe muzagaragara muri kumwe na We, mu ikuzo ryisesuye. Nimucike rero ku bibarimo byose bibatera gutwarwa n’iby’isi, nk’ubwiyandarike n’ubusambanyi, ingeso mbi n’irari ribi, ibyifuzo bibi n’ubugugu butuma musenga ibintu nk’ibigirwamana! Nimuherukire aho kubeshyana, kuko mwasezereye muntu w’igisazira hamwe n’imigenzereze ye, mugahinduka muntu mushya, uwo Umuremyi ahora avugurura amwishushanya, agira ngo amugeze ku bumenyi nyakuri. Icyo gihe rero ntihaba hakivugwa Umugereki cyangwa Umuyahudi, uwagenywe cyangwa utagenywe, umunyeshyanga cyangwa Umushiti, umucakara cyangwa uwigenga; ahubwo haba havugwa gusa Kristu, uba byose muri bose.[/wptab]
[end_wptabset]


text:
Gusa nubwo akenshi tuvuga kubura ibitotsi hagahita humvikana kurara ijoro ryose ukanuye nyamara si byo gusa. Iyo tuvuze kubura ibitotsi haba havuzwe:
Kuryama ugatinda gusinzira
Gukanguka mu gicuku kongera gusinzira bikagorana
Gukanguka kare cyane butaracya neza ntiwongere gusinzira
Gusinzira ibice, ukajya ukanguka ukongera ugasinzira gato
Mu gihe gusinzira neza ari umwe mu miti ya stress n'umunaniro nyamara kubura ibitotsi byo ni ikibazo gishobora guteza zimwe mu ngaruka zikurikira:
Umunaniro, umunabi no guhondobera ku manywa
Umubyibuho udasanzwe
Kugabanyuka k'ubudahangarwa bw'umubiri
Kuzamuka k'umuvuduko w'amaraso, bishobora gutera indwara z'umutima na
diyabete
Ububabare buhoraho
Kwiheba no kwigunga
Kubura ingufu ku kazi
Ahantu uryama n'uburyo uryamamo bigira uruhare runini mu misinzirire yawe bityo dore ibyo wakora maze ukabasha gusinzira neza
Gerageza kuryama ku masaha adahinduka, buri munsi
Jya ukora agasiporo katavunanye cyane kamara byibuze iminota 30 buri munsi nibiba byiza, ubikore mbere yo kuryama. Gusa wirinde siporo y'ingufu mu masaha y'umugoroba
Shakisha uko wabona urumuri ruhagije mu masaha ya kumanywa. Ibi bituma ubwonko bukanguka bukabasha gutandukanya amanywa n'ijoro
Mbere yo kuryama banza woge amazi ashyushye
Aho uryamye hagomba kuba ari heza, hatari urumuri n'urusaku kandi nta mpumuro idasanzwe ihari. Kandi ntihagomba kuba hashyushye cyane cyangwa hakonje cyane
Ahantu ho kuryama imenyereze ko ari aho kuryama gusa. Ikintu wemerewe kuba wahakorera kindi ni imibonano mpuzabitsina gusa. Ibindi nko kurya, gusoma, kureba filimi ntibyemewe kuba byakorerwa mu buriri
Jya kuryama igihe wumva ko ari ngombwa cyangwa amasaha wiyemeje kuryamiraho yageze. Ntukaruhukire mu cyumba cyo kuryamamo
Niba umaze iminota 20 mu buriri utarasinzira byuka ugire akantu ukora nko gusoma igitabo, cyangwa ukore imibonano, wongere uryame.
Irinde kurya ugahaga cyane nijoro kuko nabyo bibangamira ibitotsi
Gabanya amasaha uryama ku manywa
Irinde gukoresha terefoni cyangwa ibindi bizana urumuri nka mudasobwa Urumuri rwa terefoni ruri mu bibangamira ibitotsi
Muri macye ngibyo ibyo ugomba kuzirikana no kwitaho mu gihe ubura ibitotsi nijoro. Ibi nubigerageza bikanga kugira icyo bitanga niho wazagana ivuriro abaganga bakagufasha.
Source : https://umuryango.rw/ubuzima-115/article/dore-ingaruka-zo-kubura-ibitotsi-n-uburyo-wakoresha-ugasinzira


text:
“Twaje guhimbaza ineza y’ubuvandimwe”
Aya niyo magambo Nyiricyubahiro Musenyeri Edouard Sinayobye umushumba wa Diyosezi ya Cyangugu yasabye buri mukristu kubwira mugenzi we utabashije kwitabira umuhango wo gusaba no gutanga imbabazi kumugaragaro kubakoze n’abakorewe icyaha cya Jenoside wabereye muri paruwase ya Mwezi abo bose baturukamo kuri uyu wa 15 Gicurasi 2021.
Abakoze icyaha cya Jenoside yakorewe Abatutsi mu 1994 bagera kuri barindwi nibo bateye intambwe yo kujya gusaba imbabazi abo bahemukiye, urugendo rurerure bakoze babifashijwemo na Paruwasi ya Mwezi kubufatanye na Komisiyo y’Ubutabera n’amahoro ya Diyosezi ya Cyangugu; kuri ubu bakaba bamaze guhabwa imbabazi n’imiryango igera kuri cumi n’ine bakoreye ibyaha.
Uyu muhango wabareye mu gitambo cya Misa cyatuwe na Nyiricyubahiro Musenyeri Edouard Sinayobye Umushumba wa Diyosezi ya Cyangugu, abakoze icyaha cya Jenoside bongeye kwibutswa agaciro k’ubuvandimwe abantu batatiye bikabageza kurwego rwo kwijandika mubyaha ndengakamera byo kwica abo bari basangiye Ubunyarwanda, bashimiwe ubutwari bagize bwo kwegera abo bahemukiye bakabasaba imbabazi. Hashimwe byimazeyo kandi abarokotse Jenoside yakorewe Abatutsi mu 1994 bagize umutima ukomeye bakemera kubabarira ababahekuye ubu bakaba babanye neza.
Abatanze imbabazi ndetse nabazisabye bose bashimye komisiyo y’ubutabera n’amahoro ku rwego rwa Paruwase ndetse no ku rwego rwa Diyosezi bashoboye kubahuza ndetse no kubaherekeza mu rugendo rugana k’ubumwe n’ubwiyunge. Bashimiye kandi leta y’u Rwanda yakomeje kubanisha neza Abanyarwanda nyuma ya Jenoside yakorewe Abatutsi mu 1994.
Madame Claudette Mukamana, vice-mayor ushinzwe imibereho myiza y’abaturage mu karere ka Nyamasheke wari uhagarariye umuyobozi w’Akarere muri uyu muhango yashimye intabwe aba bose bateye abasaba kuzakomeza kubana neza. Yakomeje asaba abari aho gutanga amakuru kuhantu baba bazi cyangwa bacyeka haba harajugunywe imibiri y’abazize Jenoside kugira ngo ishakishwe ishyingurwe mu cyubahiro.
Iri tsinda ry’abasabye n’abatanze imbabazi ribaye irya kabiri muri Paruwase ya Mwezi, Nyiricyubahiro Musenyeri akaba yarihaye izina “UBUVANDIMWE” bishimangira ko bagomba kubana mu kivandimwe bayobowe na Kristu. Yaboneyeho kubasaba gukomera kw’isano ibahuje y’Ubunyarwanda
have specific contraindications to these therapies. VCD’s cialis for sale penetrated (entered) your partner?.
Fabrice KAZUBA


text:
Nyabihu: covid-19 yabaye icyuho cyo kwiba no kwangiza amatungo y’abaturage
Mukakarisa Alphonsina n’umwe mubahuye ningaruka za covid-19 ubwo abagizi banabi bibasiraga amatungoye bakayatema ayandi bakayiba bikamutera umutima mubi wo kwiheba.
Mukakarisa Alphonsina ukomoka Mu Karere ka Nyabihu Mu Murenge wa Mukamira mu kagari ka kayove umudugudu wa kabere yatangarije ikinyamakuru imenanews.com ko ku itariki 10Mata 2021 koyahuye nigikomere gikomeye cyane yagize Ati’’.Nabyutse murucyerera ngiye gusuzuma uko inka zaramutse nsanga abagizi banabi bazahutsemo bazitemaguye nkoma induru abaturanyi barantabara.’’
Yakomeje yerekana uburyo yahuye nihungabana amaze kubona ibyabaye kumatungo ye aho yakomeje agaragaza agahinda ke , ko ibyo abonye birutwa naho nawe bari kuza bakamwica akajyana n’amatungo ye.
Mukandayisenga Antoinette n’umuyobozi wa Karere KaNyabihu yagarutse kumyitwarire idahwitse yabitwikira ijoro kobagiye gukaza umutekano bagashyiramo abasirikare kuko batuyemugice cyishyamba bityo bikabaha urwaho rwabagizi banabi bakirara mu matungo cyangwa imirima yabagenzi babo bakayangiza kobagiye gufatirwa ibihano bikaze . yagize Ati.’’ Birababaje kubona umuntu akubura akahuka mu matungo yawe akayatemagura nkaho ariyo bafitanye ikibazo ,ibi bigomba gukurikiranwa byihuse kuko natwe byaturenze.’’
Yakomeje agaragaza agahinda bagize ndetse bakagatera Mukakarisa Alphonsina ko bagiye ku mushakira abaterankunga byihuse bakamushumbusha izindi, inka kuko basanzwe bafite abaterankunga bajya babagoboka , izagirinka bityo ababikoze bagakurikiranwa v uba bagashyikirizwa ubutabera.
Kimonyo j.pierre ni umuturanyi wa Mukakarisa Alphonsina yatangarije ikinyamakuru imenanews.com ko umuturanyi we ko nta muntu bagiranaga ikibazo ahubwo ko muri bino bihe bya covid-19 kwabagizi banabi biyongereye cyane mu mu renge wabo ariko kobibasira abagore badafite abagabo cyangwa abafite intege nke ariko bafite ibyo kurya.
By:Uwamaliya Florence


text:
Gahongayire yatangaje agakoryo atazibagirwa mu buzima bwe yakorewe n’itangazamakuru
Umuhanzikazi umenyerewe mu ndirimbo zo kuramya no guhimbaza Imana ‘Aline Gahongayire’ aherutse gutangaza ko itangazamakuru ryagiye ryenyegeza umuriro wakaga mu rugo rwe , ndetse anahishura ko agakoryo yakorewe ari ukuba abanyamakuru baratangiye guhwihwisa ko yatandukanye n’uwari umugabo we ‘Gahima Gabriel’ nyuma y’ibyumweru bitatu gusa akoze ubukwe.
Mu kiganiro aherutse kugirana na Radio Rwanda, yahamije ko itangazamakuru ryakomeje kwenyegeza ikibi mu rugo rwe. Mu gusubiza ikibazo cy’umunyamakuru wari umubajije ikintu atazibagirwa itangazamakuru ryamukoreye yavuze ko hari inkuru yasomye ikamushegesha ubwo yari abyutse mu gitondo nyuma y’ibyumweru bitatu abana na Gahima wari umugabo we.
Yagize ati “Itangazamakuru ryakomeje kwenyegeza ntabwo twavuga ko twumvise amagambo yaryo, ati ‘byagenze gutya, noneho habaye iki’ noneho ugasanga n’ibinyoma byinshi bahimbye ni wowe ni njyewe mbese ni wowe ni njyewe ikaguma hagati.”
Aseka cyane ati “akantu ntazibagirwa mu itangazamakuru n’uko tumaze ukwezi tubanye hari mu gitondo cyiza cyane narabyutse nsanga ngo Aline Gahongayire agiye gutandukana n’umugabo bashakanye.”
Ngo yibuka neza ko ukwezi kutari kugezeho barushinze ariko akimara gusoma iyo nkuru yaratunguwe, ati “Ndavuga nti ni ukuri se?Kugeza n’ubu uwo muntu wabyanditse Gahima Gabriel[wari umugabo we] aramwanga cyane aravuga kuki ibi ni ibiki? Nanjye numvise ntunguwe nkibaza nti byabintu kumbi?.
Uyu muhanzikazi avuga ko ibyandikwaga ku rupapuro rwa mbere rw’itangazamakuru ntaho byabaga bihuriye n’ibiri imbere mu nkuru. Avuga ko ibye byose yabihariye Imana kugira ngo izabe ariyo imuhitiramo umugabo cyangwa se n’ibindi byose yazamuhitiramo .
Muri iki kiganiro uyu mugore yatangaje ko ubu atavuga ngo azashaka umugabo igihe n’iki gusa yemeza ko akiri muto kandi atihebye ndetse akaba akomeje kwisunga Imana no kuyireka ngo iganze muri we kandi itegeke ibitekerezo bye kugira ngo imurinde guhubukira gushaka undi mugabo.
Ku itariki ya 20 Ukuboza 2013 nibwo Aline Gahongayire yasezeranye n’uwari umugabo we Gahima Gabriel, bakoze ubukwe bw’akataboneka, barasezerana bameranywa kubana ubuziraherezo.
Nyuma y’umwaka umwe n’iminsi 23 nibwo basubiye mu itangazamakuru umwe avuga ko iby’urukundo rwabo abona bitagishobotse bityo ashaka kwiberaho wenyine. Ndetse biza kurangira batandukanye burundu n’ubwo umugabo yacishagamo akagaruka mu rugo.
Gahongayire wasogongeye ku ntamyi y’umushari w’ubuzima, agiye gushyira hanze album ikubiyemo ubuhamya bwe
https://www.youtube.com/watch?v=PB6wo6y0Ecc
Theos UWIDUHAYE/TERADIG NEWS


text:
Ushobora kuba umaze igihe kinini ukorera abandi ukaba nawe wumva wifuza kwikorera no kwihangira umurimo. Igitekerezo wagize cyo kwikorera ni cyiza cyane! Ariko mbere y’uko usezera akazi wari ufite, banza ubitegure neza. Gusezera mu kazi na byo birategurwa. Iyo ubikoze utabiteguye, bishobora kukugiraho ingaruka nyinshi zikuganisha ku bukene.
Uyu munsi tugiye kuvuga ibintu 5 ugomba gukora mbere y’uko usezera ku kazi wakoraga:
1) Zigama amafaranga azakubeshaho mu gihe cy’amezi 6
Mu gihe uteganya gusezera akazi wakoraga, ni byiza ko ubanza ukazigama nibura amafaranga azagutunga mu gihe cy’amezi atandatu nyuma yo gusezera ku kazi. Nubwo waba uteganya kujya kwikorera, nta cyizere waba ufite ko ibyo ugiye gukora bizahita biguha ibigutunga mu gihe gito. Ni ngombwa rero ko mbere yo gusezera akazi wakoraga ubanza guteganya ibizagutunga mu gihe ibyo ugiye kwikorera bitarafata umurongo neza. Ubishoboye kandi wazigama ayagutunga mu gihe kirenze amezi 6.
2) Banza utegure umushinga uzakora
Niba uteganya gusezera mu kazi ngo ujye kwikorera, tangira gutegura no kwiga imishinga y’ibyo uzakora. Ibi bazatuma uhita utangira umushinga wateguye ukimara gusezera ku kazi aho gufata ikindi gihe utegura umushinga nyuma yo gusezera. Ni byiza ko uva mu kazi, uhita utangira gukora umushinga wateguye mbere. Ibyo bizatuma ukoresha igihe cyawe neza.
3) Banza ushake ibisimbura bumwe mu bwishingizi wahabwaga mu kazi
Mbere yo gusezera ku kazi wari usanzwe ukora, ni ngombwa ko uteganya ibisimbura cyangwa ibyunganira ubwishingizi wari usanzwe uhabwa. Abantu benshi bakorera umushahara usanga bahabwa ubwishingizi butandukanye nk’ubw’ubuzima, ubwiteganyirize bw’izabukuru n’ibindi. Mbere yo gusezera ku kazi, banza umenye neza ko nibura uzashobora kwiyishyurira bumwe muri ubwo bwishingizi, cyane cyane ubw’ubuzima.
4) Banza wishyure amadeni ufite
Mbere yo gusezera ku kazi, banza wishyure amadeni yose ufite cyangwa ubanze utegure uburyo bwizewe buzagufasha kuyishyura. Si byiza gusezera ku kazi ugifite amadeni utarishyura, kuko mu gihe umushahara waba uhagaze byakugora gukomeza kuyishyura. Mu gihe waba ugiye kwihangira umurimo kandi, na byo si byiza gutangira umushinga ufite andi madeni cyane ko waba warayafashe utagiye kuyashora muri uwo mushinga. Niba uteganya gusezera ku kazi rero, banza wishyure amadeni ufite.
5) Biganirize abo mu muryango wawe basanzwe batunzwe n’akazi ukora
Niba uteganya gusezera ku kazi wakoraga, banza ubiganirize abantu bari basanzwe batunzwe n’umushahara wahembwaga. Mbere yo gusezera ku kazi biganirize uwo mwashakanye, abana banyu cyangwa n’abandi uzi ko hari icyo babonaga kubera umushahara w’ako kazi ugiye gusezera. Ibyo bizagufasha gukomeza kubana neza n’umuryango wawe banagushyigikire mu rugendo rushya ugiye gutangira rwo kwihangira umurimo no kwikorera.
Gusezera ku kazi ni umwanzuro ugoye kuwufata. Ariko mu gihe wiyemeje kwihangira umurimo no kwikorera, ni ngombwa ko ubikora, ukajya kugerageza n’ibindi kandi hari icyizere ko bishoboka.
Mugire amahoro.
Ubwanditsi bwa imbere.rw
Tel: +250785115126
Email: imbere2020@gmail.com


text:
Birasa n’aho kwicisha abaturage inzara ari yo nzira FPR yahisemo ngo itsembe mu ibanga igice kinini cy’abaturage ! Gukomeza kurebera aka karengane gakabije kagirirwa rubanda bikwiye gutera isoni umunyarwanda wese ushyira mu gaciro !.
Kuri uyu wa kabiri tariki ya 8 Gashyantare 2012, abarwanashyaka bagize club RDI- Gitarama barateranye mu rwego rwo kungurana ibitekerezo, kurebera hamwe ibimaze kugerwaho na club RDI-Gitarama kimwe n’ibigomba gukorwa mu bihe biri imbere.
Mbere na mbere abarwanashyaka ba RDI i Gitarama bishimiye ishyirwaho rya komite nyobozi y’ishyaka irangajwe imbere na Nyakubahwa Faustin Twagiramungu. Bishimiye ko iyo komite igizwe n’abarwanashyaka bazwiho ubunararibonye mu kuvuganira rubanda ndetse bamwe muri bo bakaba bakiri abasore bafite imbaraga. Bityo bakazabasha kuyobora ishyaka mu nzira itoroshye yo gukuraho ubutegetsi bw’igitugu bwa Jenerali Paul Kagame bumaze kuyogoza u Rwanda bugasimbuzwa ubutegetsi bubereye abaturage kandi bwubahiriza uburenganzira bwaMuntu. Abarwanashyaka kandi barishimira ibimaze kugerwaho na club RDI- Gitarama mu gihe cy’umwaka umwe gusa imaze ivutse.
Club RDI-Gitarama irasaba opozisiyo kwishyira hamwe
Abarwanashyaka ba RDI i Gitarama bashyigikiye byimazeyo igitekerezo cyo kwishyira hamwe kw’amashyaka yose atavuga rumwe n’agatsiko k’ubutegetsi bwa gisirikare kayoboye u Rwanda. “Abagiye inama Imana irabasanga”(l’union fait la force) kandi “ababiri bishyize hamwe baruta umunani urasana”. Nk’uko iyi migani ibisobanura, abarwanashyaka ba RDI i Gitarama basanga ari ngombwa ko abagize opozisiyo bahuriza ingufu hamwe kugira ngo ubutegetsi bw’igitugu bubashe gutsindwa no kuneshwa.
Abarwanashya ba RDI i Gitarama kandi baboneyeho umwanya wo kwamagana bamwe mu bambari ba Kagame bihaye gushaka gusebya no gutesha agaciro bamwe mu bayobozi b’ishyaka. Barasanga aba basebanya ari abagamije guca intege, kurangaza no guhuma amaso abarwanashyaka n’Abanyarwanda muri rusange. Akaba ari muri urwo rwego abarwanashyaka bagize club RDI-Gitarama basaba abarwanashyaka ba RDI aho bari hose n’Abanyarwanda muri rusange kutarangazwa n’inyandiko z’imburamumaro zikorera agatsiko ka Kagame ahubwo bakitabira kurushaho gukunda ishyaka RDI na perezida waryo Nyakubahwa Faustin Twagiramungu.
Club RDI-Gitarama iramagana akarengane gakomeje gukorerwa rubanda
Bamaze kwibukiranya urugomo agatsiko kari ku butegetsi gakomeje gukorera abaturage mu Rwanda, abarwanashyaka ba RDI i Gitarama bamaganye ibyo bikorwa bibi by’urugomo n’ababikora kandi bifuza ko byahagarara. Bimwe muri ibyo bikorwa n’akarengane bimaze iminsi bikorerwa abaturage harimokubabuza gusarura imyaka yabo bihingiye, kubatemera intoki, kubarandurira imyaka, kubasaba gutanga urudaca rw’imisanzu irengeje ubushobozi bwabo, kubasenyera amazu yabo biyubakiye n’ibindi.
Umwanzuro
Bamaze kubona ko ubutegetsi bw’igitugu burushaho kuyogoza u Rwanda n’abarutuye, Abanyarwanda bakaba babayeho mu karengane gakabije kameze nk’ubukoloni n’uburetwa, bamaze kubona ko nta wundi uzakiza Abanyarwanda ako kandare uretse bo ubwabo, bamaze kubona ko abishyize hamwe nta kibananira, abarwanashyaka ba RDI i Gitarama barasaba Abanyarwanda gukomeza guhuriza imbaraga hamwe bashinga clubs za RDI hirya no hino mu gihugu kugira ngo babashe kwigobotora ingoyi bashyizweho n’umunyagitugu Kagame. Barasaba kandi amashyaka atavuga rumwe n’ubutegetsi bwa FPR kwishyira hamwe kugirango arusheho kugira imbaraga zo gushyigura umunyagitugu. Uru rwego mpuzamashyaka nirumara kujyaho, azaba ari intambwe ya mbere ikomeye itewe kandi izatitiza umunyagitugu Kagame n’Agatsiko ke. Kugira ngo ibi bigerweho, byaba byiza ishyaka ryose rishyigikiye iki gitekerezo ribigaragaje ritagombye gutegereza ko hagira abajya kuryinginga. Bityo uru rwego rwajyaho mu buryo bwihuse kandi butanga icyizere cy’ejo hazaza heza ku Banyarwanda ubu barembejwe n’ingoma y’igitugu.
Mahoro Pacis
Perezida wa club RDI-Gitarama
Email : pacismahoro@yahoo.fr


text:
Yakobo.
Habayeho nibur bane bazwi; Yakobo, mw’Isezerano rishya, abenshi bazi ko uwanditse iki gitabo ariwe mwene se wa Yesu. Yakobo yari umuntu utsimbarara cyane, Martin Luther, yamuvuzeho ko yari nk’igishyitsi cya tewologia, ikibazo nuko yakobo yashakaga gukuza abakristo ngo bagire kwizera gukomeye kurangwa n’imirimo. Biroroshye kubona ko yashimangiye ibinyuranye nibya Paulo, kuko Paulo yashimangiye ko agakiza kaboneka kubwo kwizera nta mirimo wakoze, ariko igitabo cya Yakobo kira cukumbuye. Igice cya mbere kivuga ko ugukura guturuka mu kwihanganira ibigeragezo; impamvu yo gusaba Imana ubwenge; aho ibigeragezo bituruka, ibyo byose biri mu gice kimwe gusa! Igice cya gatatu cyiratunganye kirimo impuguro z’uko dukwiye kuvuga (Yakobo yakoresheje ijambo ururimi) igice cya kane harimo byinshi bijyanye nurugamba rwo mu mwuka.
Incamake y’Igitabo cya Yakobo.
I. Guhagarara ushize amanga (Igice cya mbere)
II. Gukorana impuhwe (Igice cya kabiri)
III. Witondere iby’uvuga (Igice cya gatatu)
IV. Gucabugufi ukihana (igice cya kane)
V. Jya wita kubakene (Igice cya gatanu)


text:
Karongi: Ubuyobozi bwasobanuye impamvu bakumira abasinzi n’abambara ntibikwize
Tariki ya 3 Ukwakira 2022 ubuyobozi bw’Akarere ka Karongi bwandikiye ubuyobozi bw’amahoteri, za moteri n’utubari, bubihanangiriza kutemera kwakira abantu bose bafite imyambarire ikojeje isoni, kwirinda kwakira abana batujuje imyaka y’ubukure yemerwa mu Rwanda 18 hamwe no kwirinda kwakira abantu bakoresha ibiyobyabwenge n’abakunda kugaragaraho ubusinzi bukabije.
Muri iyi baruwa yamenyeshejwe Guverineri w’Intara y’Iburengerazuba, Perezida w’Inama Njyanama y’Akarere ka Karongi, Ubuyobozi bwa Polisi mu Karere ndetse n’abanyamabanga Nshingwabikorwa, ivuga ko uzarenga kuri ayo mabwiriza azabihanirwa.
Umuyobozi w’Akarere ka Karongi, Mukarutesi Vestine, yabwiye Kigali Today ko bahisemo kurwanya ubusinzi kugira ngo umuryango ubone umwanya wo gukorera urugo no kurera abana.
Agira ati: "Twebwe ntabwo dushaka ubusinzi, turarwanya ubusinzi kugira ngo abantu bashobore gukora, bashobore gutera imbere, turwanye imirire mibi, turwanye n’amakimbirane mu ngo, naho kwambara nabi, twashakaga ko abantu bambara byiyubashye, turi Akarere gaturiye amazi kandi hari imyenda yo kujyana ku mazi, hari imyenda yo kwambara wagiye mu bantu benshi kandi ibi bigamije gusigasira umuco wacu."
Mukarutesi avuga ko kuva itangazo ryashyirwa hanze ntawe urabihanirwa, ariko bashaka gukomeza kuganira n’amahoteri n’abandi bakira abantu ntawe uhutajwe.
Umuyobozi w’Akarere ka Karongi avuga ko imyenda ikojeje isoni ari imyenda iboneka ko iteye isoni kandi bakomeje ibiganiro n’abafite utubari n’amahoteri kugira ngo batazagira uwo babangamira.
MENYA UMWANDITSI
Umunyamakuru wa Kigali Today/KT Radio
@ sebuharara
Ibitekerezo ( 3 )
Nibyiza cyan amakuru meza
Nukuri pe ubuyobozi bwacu ibyo bwakoze turabishyigikiye kuko byari bimaze kurega.kuko nanjye navuye mwishuri bitewe nubusinzi bwahoraga murugo,kutabonana n’ababyeyi nibindi bitadunye.muzanjyere no kwanireba murebe kuntu bibaba bikabije.urugero nkamukuru wanjye we yaratunaniye araza agatuka mama,akamwandagaza.murakoze cyane kuba mwarashyizeho iryo tengeko.
Ibyo ubuyobozi bwa Karongi burwanya ni ngombwa ahubwo na hano muri Gisagara bazabitangire. KT fields muri aba mbere mu makuru agezweho.


text:
Live: Kurikirana igitaramo cya Hillsong London na benjamin dube
James na Daniella bashyize hanze indirimbo ebyiri za Pasika
Kwizihiza Pasika ku bakristu akenshi birangwa n’ibikorwa bunyuranye bifasha kwibuka ubwitange Yesu yagiriye abantu. Abahanzi bakora mu nganzo bakagaragaza urukundo rw’umukucunguzi w’isi. James na Daniella nk’amwe mu mazina amaze gukomera mu muziki uhimbaza Imana bageneye Abakristu muri rusange indirimbo ebyiri zibafasha kwizihiza neza iki gihe cya Pasika. Isezerarano ndetse na Alleluia bafatanyije na Prosper NKOMEZI bavuga ko zo n’izindi zitarasohoka ari zimwe mu ndirimbo bageneye iki gihe cya Pasika zifasha Abakristu kuzirika urukundo rwa Yesu ruhebuje ku bari mu isi.
Indirimbo Isezerano igaragaza uburyo isezerano ry’Imana kuko Imana atari umuntu ngo ibeshye bityo ko hahirwa buri muntu ufite isezerano ryayo. Indirimbo Alleluia bakoraye n’umuranye Prosper NKOMEZI yo igaragaza urukundo rw’Umukucunguzi rwatumye amena amaraso ye ku bwacu kandi n’ubu akaba acyuje imphwe n’urukundo byinshi.
RUTAGARAMA James aganira na Nkundagospel yavuze ko izo ndirimbo zombi ziri mu mujyo wo kwizihiza Izuka ry’Umukiza (Pasika) kandi ko hateganyijwe n’izindi mu minsi ya vuba. Yagize Ari: ”Zose ni indirimbo za Pasika harasohoka indi mu minsi nk’ibiri, Alluluia ni iyo gushima Kristu ibyo yakoze. Naho Isezerano, nkunze kubwira abantu ko iyo tuvuze isezerano tuba tuvuze isezererano ry’iteka ryose kandi ryatangiriye ku musaraba. Rero hahirwa abafite isezerano ni yo mpamvu ihuye na Pasika cyane kuko ari wo munsi isezerano ry’iteka ryose”.
Aba bombi bakorana ubuhanzi bwo kuryama no guhimbaza Imana, bamaze kwigarurira imitima ya benshi haba ababakunda nk’urugo (couple) n’indirimbo zabo muri rusange. RUTAGARAMA James yasoje avuga ko ababakunda cg bakunda ibyo bakora bashonje bahiwe.
Mushobora kureba izo ndirimbo zombi munyuze hano


text:
Ubucuruzi butagira ingaruka ni iki? Uburyo bwo Kubikoresha kuri Olymp Trade
Abacuruzi bakira ubucuruzi butagira ingaruka nkigihembo kubucuruzi bwabo bukora nubudahemuka. Ubucuruzi nk'ubwo bufasha abakoresha kwibanda, kuzigama no gushaka amafaranga nubwo ntacyo bumva ku masoko yimari.
None ubucuruzi butarangwamo ingaruka ni ubuhe? Nibihembo, kode yibeshya cyangwa ikigega cyabigenewe gusa? Muri iki kiganiro tuzakubwira kubyerekeye amahirwe ashimishije abakoresha ubucuruzi bwa Olympique bafite muburyo burambuye.


text:
Abagore bakunze kwibaza impamvu abagabo bakunda amabere haba kuyakorakora cyangwa kuyonka, nyamara bizwi ko nta kintu bakuramo nk’uko umwana we ayakenera ashakamo amashereka yo kumutunga no kumukuza.
Inkuru dukesha elcrema Larry ivuga iti: “Ugukururwa n’amabere ku bagabo ni gahunda y’ubwonko igihe umuntu w’igitsina gabo wese arengeje igihe cy’ubugimbi. Amabere ni kimwe ubwonko bwitaho mu bikurura ubushake ku bagabo.Konka amabere y’abagore ni nk’ibanga abagabo bavumbuye rituma abagore bagira nk’umuriro ubagurumanamo bakita kuwo bari kumwe cyane nta kindi kibarangaza.”
Larry Young,umuhanga mu Ishami y’Ubuvuzi ku bijyanye n’ibibazo by’imitekerere ya muntu muri Kaminuza y’Ubuvuzi ya Emory muri Leta Zunze Ubumwe za Amerika, yagaragaje ko akamaro konka bigira ku mwana ari nako bigira ku gitsina gabo.
Agaragaza ko mu gihe umwana arimo konka mama we, hari imisemburo yitwa Oxytocin cyangwa se umuti w’urukundo (love drug) ihita yikora bigatuma umubyeyi yita ku mwana we cyane ndetse akamugaragariza n’urukundo ntagire ikindi kintu aha agaciro.
Larry, ibi abisanisha nuko iyo umugabo akoze cyangwa yonse amabere y’umugore, nabwo ya misemburo ihita ivubuka mu mugore maze imbaraga z’umubiri we zose zigahita zijya mu kwita ku mugabo bari kumwe ndetse bikanongera ubushake bwo kumwishimira cyane.
Ibyo nibyo bituma abagabo bashakisha amabere y’abagore cyane kuko iyo ayonse cyangwa ayakozeho aba arimo gutuma umugore agira ubushake bwinshi bwo kumwishimira no kumwitaho cyane nta kindi kimurangaza.


text:
USAID yatanze ibikoresho by’ikoranabuhanga”Tablets”, bigenewe abarimu b’indashyikirwa bigisha ikinyarwanda mu kiciro cya mbere cy ‘amashuri abanza
Kuri uyu wa Gatatu Tariki ya 21 Ukwakira 2020, USAID yahaye Ikigo Gishinzwe Guteza Imbere Uburezi mu Rwanda (REB) “tablets” 90 zigenewe guhembwa abarimu b'indashyikirwa bigisha Ikinyarwanda mu mwaka wa 1, uwa 2 n'uwa 3 w'amashuri abanza muri buri karere k'u Rwanda mu rwego rwo gukomeza kwizihiza Umunsi Mpuzamahanga w’Umwarimu.
Gutanga ibi bihembo bikaba ari ikimenyetso kerekana uburyo USAID yiyemeje gushyira imbaraga mu barezi bigisha mu kiciro cya mbere cy’amashuri abanza, no kugaragaza ko ari bo musingi w’uburezi muri rusange, bityo ikaba yariyemeje kubafasha kumenyera uburyo bw’ikoranabuhanga bukenewe ngo hakomeze gutangwa uburezi bufite ireme muri ibi bihe byo kwigishiriza kure.
USAID Soma Umenye ni umushinga ushyirwa mu bikorwa na USAID ifatanije na REB, igakorana n’amashuri yose abanza ya Leta n’afashwa na Leta mu Rwanda, hagamijwe kuzamura umubare w’abanyeshuri bamenya gusoma no kwandika neza nibura bakagera kuri miliyoni.
USAID Soma Umenye yafashije REB gutunganya no gukwirakwiza ibitabo abanyeshuri bo mu mwaka wa mbere kugera mu mwaka wa gatatu w’amashuri abanza bigiramo, n'ibindi birimo inkuru abanyeshuri bisomera, byose hamwe birenga miliyoni eshatu n’igice (3.500.000). Yahuguye kandi abarimu barenga ibihumbi icumi (10.000), inafasha mu gushyira mu bikorwa isuzuma rikwiriye, byose bigamije gutuma abanyeshuri biga gusoma neza kandi bakabimenya birushijeho.
USAID Soma Umenye kandi yabashije gutanga raporo za buri cyumweru zerekana uko gahunda yo kwigira mu rugo yitabiriwe n'uko yakiriwe mu Gihugu hose.
Insanganyamatsiko y'Umunsi Mpuzamahanga w’Uwarimu muri 2020, yashyizweho na UNESCO, yagiraga iti: “Abarimu bafata iya mbere mu bihe bigoye bakongera gutekereza ahazaza.”
Ubwo amashuri yafungaga hagati muri Werurwe, abarimu benshi bakoze ku buryo abanyeshuri batahana ibitabo n’ibindi bikoresho ngo bazabashe gukomeza kwigira mu rugo. Nyuma yaho, abarimu bagize uruhare runini mu turere twose mu gushishikariza abanyeshuri n'ababyeyi gukurikira amasomo anyuzwa kuri radiyo ndetse banabereka akamaro ko kuyakurikirana ubudasiba. Igihe ingendo zari zongeye gukomorerwa, abarimu bamwe n'ibigo by’amashuri, bashyizeho uburyo bwo gutiza ibitabo abanyeshuri batari barabitahanye, naho abandi barimu bashyiraho uburyo bwo guhuriza hamwe abanyeshuri batagira amaradiyo iwabo ngo babafashe gukurikirana amasomo.
Mu Karere ka Gisagara, abarimu b'Ikinyarwanda bakoze amatsinda y'abanyeshuri, bakabahuriza hamwe bagakurikirana amasomo kuri radiyo, kandi bakanatanga ubufasha bwihariye ku banyeshuri bamwe na bamwe, bakoresheje telefoni.
Mu gihe abarimu bakoze ibishoboka byose ngo bafashe abanyeshuri gukomeza kwigira mu rugo muri iki gihe amashuri yari afunze, iki gihe cy'amage kandi kerekanye uruhare rukomeye ababyeyi bafite mu gushyiriraho abana uburyo buboneye bwo kwigira mu rugo no gufasha abana kugira akamenyero ko gusoma ibitabo buri munsi.
Ababyeyi bafashije abana gukurikirana amasomo yo kuri radiyo buri cyumweru, bakicarana na bo babafasha gusubiza ibibazo babajijwe ndetse banagenzura uko bakora umukoro. Ababyeyi benshi kandi babashije kubona ibitabo byo gusoma byakwirakwijwe mu matsinda ya WhatsApp ndetse byanashyizwe ku rubuga rwa REB rwitwa e-learning mu gufasha abana babo kwimenyereza gusoma buri munsi.
Nzabakurana Agricole, wo mu Karere ka Kayonza yavuze ko mbere y'uko amashuri afunga uburezi bw'umwana we yari yarabuhariye abarimu. Nyuma yo gufasha umwana we gukurikirana amasomo y’umwaka wa mbere kugera mu wa 3 kuri radiyo, yahise abona ko na we afite ubushobozi bwo gukurikirana no gufasha umwana we kwiga. Afite ikizere ko amasomo yo kuri radiyo azakomeza na nyuma y'uko amashuri azafungura, mu rwego rwo gufasha ababyeyi benshi kurushaho kwitabira gufasha abana babo kwiga.
Bill Hansen, Umuyobozi wungirije Ushinzwe Ibikorwa bya USAID mu Rwanda, yashimye uruhare rugaragara rw'abarimu bo mu kiciro cya mbere cy'amashuri abanza.
Yagize ati: “Aba barimu ni intwari kuri twe, kubera ko ari bo bategurira abana kuzabasha kwiga andi masomo neza no kuzayatsinda, babigisha gusoma.”
Yanatsindagirije kandi uruhare ababyeyi bagize bafasha abana kwiga mu gihe cya COVID-19:
Ati", Tuzi ko ababyeyi ari bo barimu ba mbere kandi bakomeye b'abana babo. Ababyeyi buri gihe baba bafite uruhare rukomeye mu kugenera abana babo umwanya wo gusoma, nibura iminota 15 buri munsi, kandi bagakomeza no gukurikirana uko imyigire yabo itera imbere ku ishuri. Uruhare rw'ababyeyi nk'abarezi rwagaragaye cyane mu gihe amashuri yari afunze kandi ibi bigomba kuzakomeza igihe amashuri azongera gufungura.”
Umuyobozi Mukuru wa REB, Dr. Ndayambaje Irénée, yakiriye ibihembo avuga ko anejejwe n'inkunga ya USAID.
Ati: “ REB inejejwe n'inkunga ya USAID kandi yishimiye ubufatanye bwayo mu guteza imbere uburezi mu Rwanda ngo haboneke uburezi bufite ireme ryo ku rwego rwo hejuru, bushingiye kuri gahunda yo kwigisha gusoma no kwandika hashingiwe ku byo ubushakashatsi bwagaragaje mu Gihugu hose. Imbaraga USAID yashyize mu gushyigikira gahunda yo kwigira mu rugo no gushyira ibitabo n’imfashanyigisho bitandukanye kuri murandasi, ku rubuga rwa REB, turazibona kandi turazishima cyane. Izi “tablets” ni ibikoresho by'inyongera by'agaciro kanini, kuko zizafasha abarimu mu bikorwa byo kwiyungura ubumenyi mu kazi ku buryo buhoraho, ndetse no gufasha kwigira mu rugo muri iki gihe ndetse no mu gihe amashuri azongera gufungura.”
USAID Soma Umenye yakomeje gukorana mu buryo bugaragara na REB ndetse n'abandi bafatanyabikorwa muri gahunda yo kongera gufungura amashuri, hagamijwe guharanira ko abanyeshuri n'abarimu babona amakuru ahagije kandi ko bazasubira ku ishuri nta nkomyi. Ubu harimo gushakwa ibisubizo bidasanzwe mu rwego rwo guhangana n'ibibazo bijyana no kongera gufungura amashuri, birimo gutangiza gahunda yo guhugura abarimu n’abayobozi b’ibigo by’amashuri hakoreshejwe ikoranabuhanga, no kunononsora imfashanyigisho mu gufasha imyigire isanzwe ivanze no kwiga umunyeshuri atabonana na mwarimu.
Mu biganiro byose, USAID Soma Umenye ikomeza gutsindagiriza akamaro ko kwiga gusoma no kwandika mu kiciro cya mbere cy'amashuri abanza, kandi igakora ubuvugizi ngo abanyeshuri n’abarimu bo muri icyo kiciro bashyigikirwe.
USAID ihamya ko iyo abarimu bateguwe neza, bagahabwa ibikoresho kandi bagaterwa imbaraga, abanyeshuri bose, hatitawe ku gitsina, ubumuga cyangwa ikiciro k'imibereho babarizwamo, bashobora kwiga neza kurushaho. Ni ku bw’iyo mpamvu USAID Soma Umenye ifasha abarimu kubona ubumenyi bakeneye ngo bafashe abanyeshuri babo gutsinda.
Telefone zatanzwe ziri u bwoko bwa Tablets
MUKANYANDWI Marie Louise